Korban penusukan yang tejadi di Bima, Nusa tenggara Barat ternyato dka biso tertolong lagi. Pihak keluargo marah marah dirumah sakit dan nyalahke pihak tumah sakit. Menurut keluargo, nyawo korban itu kemungkinan biso ketolong amen petugas di rumah sakit itu biso lebih cepet dan cekatan nangani korban. Kareno korban datang itu masih benyawo, tapi regulasi dari rumah sakitnyo yang kelmakan akhernyo malah bikin si korban keabisan darah dan dak tetolong lagi. Pihak keluargo marah marah dengan petugas Rumah sakit yang ado disitu. Memang menurut banyak uwong yang jadi saksi disano, penangan Rumah sakitnyo terlalu lambat padahal ini keadaan darurat. Seharusnyo biso lebih cepet dan ngutamoke nyawo uwong duluan. Rumah sakitnyo jugo jadi sorotoan sekarang kerno kejadian ini.


Beberapo uwong ngomong amen serangan panik yang bikin capek penderitanyo biso mengancam keselamatan penderitanyo. Uwong yang lagi ngerasoke serangan panik biasonyo ngalami kecemasan yang luar biaso hebat. Penderitanyo bakal ngerasoke detak jantung yang bedegup kencang, susah nak napas, dan rasonyo mecak nak mati. Tapi sebenrnyo menurut beberpo pakar kesehatan nyatoke amen serangan panik ini dka biso ngebunuh penderitanyo secaro langsung. Serangan panik ini memang cukup menakutkan, tapi sebenernyo idka begitu fatal amen biso diatasi sebelum kronis dan kejadian berulang. Yang bikin wong meninggal sebenernyo efek dari kerjo jantung dan kesulitan benaps yang tejadi amen wong keno serangan panik yang keseringan. Saat wong terlalu sering keno serangan panik mako kerjo jantungnyo bakal lemah dan lamo kelmaoan amme dka diatasi biso nyebabke penyakit jantung koroner yang bebahayo.


Video toilet jorok di puskesmas virla di media sosial. Video viral itu diposting ditwitter samo akun @andreli_48. Dari video itu diketahui kejadian itu tejadi di Puskesmas Doplang, Kabupaten Blora Jawo Tengah. Hal itu tejadi awalnyonkerno ado pasien yang sesak napas didugo keno covid yang akhernyo harus di karantina. Lasien sesak napas itu ditaroh dikamar karantina yang memang dak pernah dipake dipuskesmas tesebut. Hal itu diakui samo pihak puskesmas yang nyatoke amen toilet di ruang isolasi itu memang sudha jelek dan dak layak pakai. Si Pasien yang ngeraso jijik itu mintak dibalek bae ke rumah kerno menurut dio runag isolasinyo dak nyaman dan bikin dio jijik terutamo amen nak ke toilet. Tapi dari pihak rumah sakit ngejelaske hal itu memang akal akalanyo si pasien bae untuk biar idak harus meok isolasi di puskesmas. Tapi pihak puskesmas idak nampil temtang kotornyo toilet dirumah isolasi mereka yang memenga bikin jijik siapo bae yang ngejingok.


Kadang kito pernah keilangan barang kerno kito lupo narohnyo. zcontohnyo bae mecak cetekan kuku, sering nian amen aku lagi nak make sering bian dak tejingok dimano cetekan kuku. Tapi amen pas lagi dak nak make cetekan kuku nongol bae dio didepan mato. Tekadang amen pas kejadian mak itu tak bairke bae, akhernyo dak jadi mtong kuku kerno cetekan kukunyo lengit. Nah tapi pernah sekali aku penasaran  nian akhernyo pas aku nak motong kuku, cetekannyo dka ketemu. Tapi kerno aku penasarna aku cari terus didalem rumah smaoe kuberantaki galo. Akhernyos etleha berapo lamo ketemu jugo cetekan kukunyoz. Nah menurut aku pas kamu nemuke barang yang lah kamu cari lamo itu bikin kamu meraso puas lahir bathin. Bahakn perasaan pausnyo itu ajdi bikin kito seneng mecak habis ngelakuke hal hal yang berprestasi menurut aku.


Ngatur duit dikelole dengan baek bagus buat ibu ibu rumah tanggo. Jangan mudah tegiur samo pinjeman online atau kredit kredit barang. Banyak uwong yang salah jalan akhernyo jatoh miskin garo garo utang samo bang cicil, utang samo rentenir. Aku termasuk uwong yang idak mudah tegiru samo tawaran cicilan mak itu. Beli secaro kes keras diawal lebih bikin hati sennag dan nyaman, soalnyo dka kepikiran nak bayar cicilan tiap bulannyo. Sebelum nak bebelian apo bae, lebih baik dijingok dulu kemapuan ekonominyo, seandainyo belom mampu lebih baik nabung dulu trus baru beli setelah tabungan cukup. Hati lebih puas,  dak bakalan banyak pikiran pulo.


Sering ngeliat kecelakaan didepan mato tapi takut untuk jadi saksi? Tenang sekarang lembaga perlindungan saksi dan korban sudah bejanji untuk kerjo dibawah integritas dan komitmen yang tinggi. Lembaga perlindungan saksi dan korban jugo bejanji untuk pegawainyo jadi pegawai aparatur negara yang bersih. Jangan takut untuk jadi saksi amen memang kamu nyaksike kejadian kecelakaan. Kalopun kageknyo kamu harus bermasalah samo hukum, atau nerimo ancaman dari pihak pihak tertentu biso ngajuke perlindungan saksi ke Lembaga perlindungan saksi dan korban. Dengan integritas dan komitmen yang tinggi, kito dak perlu takut lagi dengan ancaman yang bakal kito terimo amen kito besedio jadi saksi. Ayo jangan takut jadi saksi, korban butuh bantuan kito untuk nerimo keadilan.


Pengobatan media untuk beberapo penyakita dalam memang membutuhkan tindakan operasi. Tapi kebanyakan pasien memang dak berania untuk dioperasi, akahernyo banyak dari beberapo pasien yang ngambek jalan laen untuk berobat. Mereka bisonyo ngambek pengobatan alternatif bahkan tradisional yang idak ngeharuske mereka untuk ngelakuke bedah plastik. Tapi hal itus ebenernyo malah biso bikin komplikasi di penyakit dalam, Jadis ebaiknyo amen memang harus dioperasi ayo beranike diri kamu untuk operasi. Ini jugo untuk kesehatanmu kedepan. Amen kamu takut ayo cari dokter yang kamu ngeraso cocok dana kamu yakin dokternyo biso nangani penyakit kamu dengan baik. Ayo demi kondisj kesehatan yang lebih baik segera lakuke operasi samo dokter yang kamu peracayo.


Kicauan yang isinyo pernyataan kebencian samo etnis Tionghoa yang di tujuke ke Basuki Tjahja alias ahok ternyato menyinggung perasaan wargo muslim Tionghoa Indonesia. Anton menyampaikan, bagaimana mau membangun kebersamaan dan bangsa kalau pernyataan itu dibiarkan." aku sebagai Ketuo Umum Persatuan Islam Tionghoa Indonesia, amen ini dibiarke bae makmano kito pacak ngebangun kebersamoan , makmano kito nak ngebangun bangso, amen kebencian-kebencian mak ini dilontarke samo uwong yang paham samo hukum. Ini idak bener menurut aku," ujinyo. Menurut Anton, permintaan maaf Farhat ke Ahok idak serto merto mewakili perasaan wargo Tionghoa. "Dia boleh minta minta maaf samo Ahok, aku bukanyo utusan Ahok. Aku agama Islam, Aku Tionghoa dan Aku ini Chino. Dan Chino lain kan masih banyak. Dia harus mintak maap, tapi kayaknyo berlanjot. Kecuali, amen dio nak minta maaf ke seluruh media. Ini buat pelajaran," ujinyo. Anton jugo nuturke, kebencian samo etnis tertentu harus secepetnyo diapuske.


Raso senneg pas ketemu idola pasti dirasoke setiap uwong. Misal ps nonton konser idola kito, kito pasti pengen sedeket mungkin dengan dio. Ado raso kesenengan yang dak tebendung, pengen megang, pengen melok. Emosi mak ini pasti kito rasoke pas kito ketemu samo idola kito, kadang idola kito sampe ngeraso sakit dan susah ngehadepi fansnyo yang banyak. Malah kadng terjadi hal hal yang diluar dugaan, misalnyo idola kito nyampak kareno ditarek tarek, ado yang tibo tibo dicium dan sebagainyo. Ternyato reaksi mak ini kareno emosi yang meledak dari penggemar yang akhernyo ngedorong si penggemar untuk pengen deket, pwngen megang, pengen salaman, pengen melok idolanyo. Hal mecak ini lah yang kadang bikin paro penggemar jadi idak  tertib dan brutal. Dak jarang pulo, reaksi emosi yang kuat trus ditambah tangisan dari penggemar itu dewek atau bahkan ado yang sampek pingsan. Sebenernyo itu terjadi kareno bentuk mekanisme badan yang otomatis berusaho nyeimbangke reaksi emosi yang keseringan tadi  biar perasaan kito balek stabil lagi atau seimbang.Reaksi emosi yang kuat ini, disebabke kerno penggemar menempatke macem macem kualitas baek samo idolanyo.


Kisah sedih aku yang palong nempel di ingetan aku sampe sekarang waktu aku gagal nikah. Dulu aku becewekan samo cewek sekampus aku, budaknyo baik nian sebenernyo tapi emang dio punyo sifat yang biso berubah rubah emosinyo tibo tibo. Aku dulu dak paham samo kesehatan mental apolagi tentang penyakit penyakit mak itu. Intinyo aku sayang nian samo cewek aku ini, teus kareno aku sayang pengen dio gek ajdi bini aku. Trus aku ngelamar dio, trus diterimo. Yosudah akhernyo kami mutuske untuk nikah, tapi pas hari H nikah. Aku samonkeluargo besak aku smao rombongan penganten pokoknyo lah nyampek depan rumah dio. Tibo tibo mamaknyo samo bapaknyo keluar sambel nangis-nangis ngomong amen cewke aku ni dak katek dari tadi pagi. Masih diusahoke buat dicari smao keluargonyo, makonyo keluargonyo dka ngubungi aku. Astaga kecewa nian aku trus malu pulo, pokoknyo dak tau nak ngapoi rasonyo pengen ngilang pulo trus jugo ado perasaan marah. Tapi untungnyo wong tuo aku yang ngomkng ke rombongan kami eman lebih baek balek lagi bae ke rumah. Sudahlah hari itu hari terburuk aku, harinaku ngeraso ancur nian.


Setiap uwong memang pernah pasti ngalami pengalaman yang memaluke. Dak tekecuali aku pulo pernah ngalaminyo. Memang perasaan malu yang kito hadapi saat kito lagi ngalami kejadian yang bikin malu mecak dak biso dibendung. Rasonyo mecak nak ngilang bae dari dunio ini. Tapi sebenenyo hal yang memaluke dak peru terlalu diingat ingat sampe bikin kito jadi ngeraso dak percayo diri. Sebenernyo biar kito dak selalu inget samo hal atau kejadian memalukan yang kito alami gampang nian. Cobalah bepikir amen hal mak ini biso tejadi samo siapo bae jadi jangan diambek pening. Hal mak itu wajar tejadi bahkan dak mandang siapo, dimano dan kapan biso tejadi. Cubolah jugo bebagi pengalaman memaluke kamu ke wong laen biar kamu jugo bisontau amen wong laen jugo punyo pengalaman memaluke bahkan lebih memaluke dari kamu jugo pasti ado. Jadi dak usah diambek pusing amen kamu ngalami kejadian memaluke, cepet bangkit lagi percayo diri.


kotoran binatang peliharaan yang ditemuke sambarangan biso bae ngebuat uwong yang nemuke itu meraso jijik. Masalah dengan kotoran binatang yang baiso ditemuke ditempat tempat umum mecak taman, jalanan atau tempat umum laennyo merupoke maslaH yang aering tejadi di lingkungan tempat kito tinggal. Banyak uwong yanv punyo binatang peliharaan mecak anjing atau kucing yang idak bener bener merhatike tanggung jawab mereka sebagai tuannyo binatang peliharaan tesebut. Mereka seharusnyo biso ngebiasoke binatang peliharaan mereka untuk ngebuang kotoran ditmepat yang semestinyo atau ditempat yang bener. Kerno sebenernyo kotoran binatang yang dibuang sembarangan biso bae mencemari lingkungan tempat kito tinggal dan hasilnyo biso ngeganggu kesehatan masyarakat setempat.


Banyak dari artis ataupun influenser yang sering keno body shaming atau dihino bentuk fisiknyo samo netijen. Memang sih di jamanyang bebas mak ini memang netijen jugo bebas beekspresi, saking bebasnyo malah jadi dak ngatek batesnyo. Beberapo Selebriti ataupun influencer ado yang dak terimo amen di hino mak itu, kadangmereka ado yang diem tapi banyak jugo yang dak sabar akhernyo marah marah. Bahkan ado bebberapo yang ngambek jalur hukum untuk menjaroke uwong yang sudah ngelakuke penghinaan. Banyak sudah aksus uwong dipenjaro kareno ngehino fisik uwong lain. Bukan artis bae, tapi beberapo tahun lalu ado uwong yang ngehino presiden jugo akhernyo dipenjaro.


Hari ini aku dihadepke samonkenyataan berat nian, hari ini aku nerimo kabar amen aku di pecat dari kantor kareno kantor lagi ngurangi jumlah pegawai. Sikok yang jadi beban pikiran aku, makmanao nasib maso depan keluargo aku, anak anak aku. Makmano jugo nak ngasih tau bini aku dirumah amen aku besok dak pegi begawe lagi. Makmano aku ngadepi kenyataan ini ya Allah. Mano keluargo aku lagi butuh duit pulo, bini aku dirumah lagi hamil anak ketigo. Makmano agek buat lahirannyo, duit darimano? Belom lagi sekolah anak anak aku, belom lagi cicilan utang kendaraan samo cicilan rumah. Dari mano aku biso nyukupi segalo kebutuhan ini ya Allah. Aku bener bener dak tau nak ngomong makmano samo bini dan anak anak aku. Apo tanggapan mereka agek amen tau aku dipecat ya Allah.


Hari Minggu memang aku biaso pegi ke mall untuk sekedar jalan jalan ngabiske waktu samo keluargo. Ini memang rutinitas di keluargonkami amen tiap minggu memang nyedioke waktu buat anak anak. Nah hari Minggu kemaren kami biaso makan di restoran langganan kamj biaso, tibo tibo pas lagi makan ado yang nepuk punggunh aku dari belakang. Pas aku noleh ternyato cewek rambutnyo pendek smabil ngomong " apo kabar?". Aku masih agak bingung, tapi mecak kenal mukonyo. Pas klaku lagi nginget nginget dio ngomong " lupo kau samo aku? aku lesti kawan kau SMA". Astaga kaget aku jingok uwong depan aku ternyato lesti. Kareno memnag beda nian samo Lesti yang aku inget aps di SMA.


Siapo yang penegn ngelanjutke kuliah ke luar negeri? Jangan mikir lemaknyo bae ya, idup dewekan dilura negeri ditambah lagi kuliah pulo kadang biso bikin stress parah. Aku ado tips buat yang penegn kuliah di luar negeri, intinyo banyake persiapan khususnyo mental. pertamo kamu harus biso bahaso negaro yang kamu tuju, berbaur samo wong lokal biar cepet biso samo bahasonyo. Trus tu belajar masak dari rumah, kareno kamu dak bakalan nemuke warteg disini, jadi harus biso masak menu menu indonesia seidaknyo akreno bakal kangen nian, kecuali kamu tebiaso makan keju dan susu. Abes tu belajar hidup hemat kareno amen kuliah di negaro maju biaya hidup mahal, kecuali kalo wong tuo kamu memang lah kayo nian yo dak papo boros. Ini khusus untuk yang wong tuonyo pas pasan atau budak yang kuliah dnegan duit beasiswa.


Saat kito dihadeple samo pilihan hidup, memang sulit nian buat milih. Apolagi pilihan aku antaro wong tuo apo cewek yang aku cintoi. Mungkin buat yang ado di posisi ini aku punyo sedikit pendapat yang biso kalian jadike saran. Hidup ini adalah hidup yang ageknyo kito yang ngejalani, apopun keputusan penting tentang maso depan kito, kito berhak mutuske dewek. Wong laen boleh ngasih masukan tapi bukan berarti mereka yang ngambek keputusan di hidup kau. Jadi ngedengerke kato hati emang perlu, walaupun keputusan yang kalian buat biso ngecewoke salah sikok antarao cewek kamu atau uwong tuo kamu. Jangan mikirke wong lain, pikirke perasaan kalian bae, kalo emang perasaan kalon lebih ke uwong tuo yo pilih uwong tuo. Amen lebih ke cewek yang kamu cintoo yo pertahankan itu. Jangan mikirke wong lain, pait tu pasti ado dalem idup.


Menurut aku setiap usaha yang kito jalani pasti ado duo kemungkinana terjadi yaitu sukses samo gagal. Mak itu pulo smao usaha aku kali ini, aku sudah berusaho samo berdoa tapi ternyato aku harus nerimo kegaglan dak lolos Tes Mandiri masuk Perguruan Tinggi Negeri. Walaupun aku ngeraso sedih, marah dan kecewa tapi inilah namonyo takder hidup. Aku dak biso berbuat apo apo lagi , kareno menurut aku emmang tiap uwong dak mungkin dapet yang dio lengeni walaupun dio lah berusaho mati matian untuk ngedapetkennyo amen dio idak ditakderke tuhan untuk ngedapetke impiannyo itu. Walaupun sedih aku cumak biso ikas bae samo takdir yang lah ditetapke buat aku.


Ini cerito kawan aku yang pernah becewekan smao uwong yang pecandu narkoba. Kawan aku ni cewek masih SMA, sedangke cowoknyo itu budak kuliahan. Pas PDKT dulu itu kawan aku dak tau amen cowoknyo ini pecandu narkoba. Setelah jadian dan jalan beberapo bulan dio baru tau amen cowonyo merupoke pecandu narkoba. Waktu itu kawan aku meker dak langsung diputuske tapi dio nak minta cowoknyo buat rehab, biar biso sembuh. Nah ceweknyo ini siap ngawani, ngedampingi si cowok ini buat rehab biar biso normal lagi. Tapi cowoknyo malah manfaatke perasaan cinta kawan aku ini. Dio ternyato dak serius nak rehab, melaenke biar ceweknyo dak mutuske dio. Akhernyo kawan aku ini dak kuat lagi dan mintak putus, tapi malah diancem samo cowoknyo. Kawan aku jugo takut amen dio diancem mak itu. Setiap belago pasti cowoknyo ngancem nak bunuh diri amen diputuske samo kawan aku. Kawan aku jadi takut nak putis, tapi jugo lab dak kiat untuk samo samo lagi.


Demam panggung pasti aku rasoke tiap kali aku nak nyanyi didepan umum. Aku memang dari dulu sering melok lomba nyanyi, pertamo kali aku melok lomba nyanyi pas acara tujuh belas agustusan di rt sedusun aku. Itu pertamonkali aku takut kerno demam panggung. Umurku masih 12 tahun waktu itu, dan ngatek pengalaman nyanyi. Melok lomba nyanyi kerno disuruh mamak aku melok lomba. Rasonyo pertamonkali melok lomba nyanyindi panggung dak karuan. Keringetan, deg degan, mual mecak nak muntah pokoknyo dak lemak rasonyo. Apolagi pas lah megang mic makin menjadi jadi demam panggungku. Itulah pengalaman pertamo aku melok lomba nyanyi didepan umum ditonton wong banyak.


Kesha Ratuliu yang merupoke artis ibukota yang ternyato lagi hamil anak keduo. Kehamilan keduo dio kali ini memang diluar rencanonyo dio. Dio sempet kaget pas tau amen dio ternyato hamil lagi secepet ini, padahal anak pertamonyo masih terlalu kecik. Tapi namonyo rejeki dari Allah SWT, dio idak biso nolak dan harus biso bersyukur samo kehendak Allah SWT. Kehamilan keduo dio kalo ini jugo idak teraso beda samo kehamilan pertamonyo. Di kehamilan pertamo dio biso dikatoke hamil kebo, hamil yang idak muntah muntah, makan apo bae masuk, pokoknyo idak terlalu mintak yang aneh aneh. Anh dikehamilan keduonyo jugo samo mecak hamil kebo, tapi bedanyo agak capek akreno kan sambil momong anaknyo yang pertamo.


Kejadian yang aku pernah rasoke dan bikin mali smape sekarang tuh adolah, dulu aps masih di SMA aku punyo cem ceman pemaen basket. Dio wongnyo tinggi, putih belagaklah pokoknyo. Mah alu tuh sudah ngidolake dio dari pertamo kali Maso orientasi siswa di SMA kami. pas kelas satu ternyato kami dka sitakderke sekelas, tapi kelas kami besebelahan. Nah pas dikelas duo kami ternyato sekelas kernonkan tiap naek kelas ado perombakan siswo. Nah kejadian ini pas peajarna olahraga yang lompat tinggi, kito harus ngelompati balok yang disusun. Intinyo aku ni lemah nian amen pelajaran olahraga, bedo so cem ceman aku yang biso olahrago apo bae. Nh pas lompat tinggi ini aku tibo tibo nangkring dipucuk balok mecak ayam nak bekokok. Kawan sekelas ketawo galo termasuk cem ceman aku kni. Itulah yang bikin aku malu nyampe sekarang ini.


Kejadian yang tejadi di sumedang jawa barat, yang bini nyari lakinyo kareno dikiro sudah dirampok, ternyato lakinyo dak dirampok tapi dalam keadaan sehat sehat bae. Bukan bininyo bae yang kaget, tapi jugo netijen seluruh Indonesia kaget dibuatnyo. Sebelum diketemuke, memang lakinyo ini menurut bininyo sempet pegi, trus dalam perjalanan balek ke rumah sempet ngebonceng uwong dak dikenal kareno punyo tujuan yang samo. Tapi sebelom nyampek ke rumah, si lakinyo ini ngirimke pesan suaro amen dio ternyato salah ngajak uwong. Uwong yang dio pikir baek ternyato jahat. Bini mano yang dak khawatir, nyampek akhernyo polisi turung tangan buat nyari. Samoek beritanyo viral dan akhernyo ternyato lakinyo cuma kabur bae ngindari reintenir. Bininyo kaget bukan maen, seraso keno prank. Nah mungkin buat netizen, kito jangan ngelakuke prank yang belebihan. Biso jadi gek kito berakher sebagai tesangko mecak pak yana dari sumedang ini.


Kejadian aneh tejadi di Dusun Sukapura, Kecamatan Cidaun, Cianjur Jawa Barat. Kejadian aneh ini tejadi ke betino yang ngakunyo melahirke setelah tibo tibo divonis hamil. Betino ini beinisial SZ, dio ngaku amen dio kaget pas divonis hamil, trus dak kamo dari vonis hamil dio melaherke anaknyo. Wargo semet heboh samo kejadian ini kerno memang SZ dari dulu dulu idak tejingok mecak wong hamil. Tapi hari itu Bidan desa ngomong amen dio hamil dan siap ngelahirke. Dan ternyato bener dio ngelahirke anak setelah dibonis hamil. Masih jadi misteri wargo desa setempat, kerno SZ memang ngaku kaget dan dak tau menau ngapo dio pacak hamil.


Banyak yang ngomongke amen kito menang undian itu dak sah secaro islam. Amen menurut aku sah sah bae sih, wong kito dak maleng kok. Lagian jaman sekarang banyak yang bikin giveaway kan makdusnyo biar untuk promosi pulo. Kan amen giveaway mak itu ado syarat yang harus kito buat, misalnyo kito harus ngeshare atau mosting ulang postingannyo di sosial media kito. Jadi sah sah bae sih sebenernyo dak aktek yang haram, kecuali kito beli lotre beda ya. Aku kemaren menang undian iphone 13, Yo aku senenglah bayangke bae amen beli dewek abes berapo belas juta coba. Jadi dak usah nak diharam haramke segalo persoalan. Selamet but yang menang undian kemaren bareng aku, yang ngomong haram tandonyo serek bae.


Gempa bumi, dan tsunami memang sudah biaso tejadi di negaro kito. Makonyo banyak lembaga dari pemerintahan yang dateng ke tempat tempat rawan gempa dan tsunami untuk ngelakuke kegiatan simulasi amen tejadi gempa dan tsunami. Biasonyo diutamake di sekolah sekolah kareno anak anak disekolah harus biso nyelamatke diri mereka disaat jauh dari wong tuo mereka. Setelah itu baru ke wargo wargo desa yang rawan gempa dan tsunami. Nah untuk wargo desa yang desanyo rawan gempa samo taunami, ayo melok bepartisipasi samo kegiatan simulasi bencano alam ini. Kerno ini biso ngasih pengetahuan banyak untuk kito biar dak panik amen tejadi gempa bumi dan tsunami. Kito biso tau langkah langkah yang harus kito lakuke biar biso selamat dari gempa dan tsunami.


Di podcast youtubenyo Deni Sumargo, Luna Maya curhat tentang maso lalu dio dulu pas dio ketimpo masalah video skandal dio samo ariel peterpan. Dio cerito amen hal itu mecak aib buat dio dan hal yang paling dio seseli  ngapo pacak terjadi dihidup dio. Walaupun dio sekarang lah sudah mulai berdamai, tapi dio masih galak sering teinget traumanyo waktu itu. Dio cerito amen hidup memang mecak roll coaster . Waktu itu dio sempet stress berat, kareno bukan malu bae tapi beberapo gawean dio harus dibatalke kareno maslah itu. Dunio dio tibo tibo ancur saat itu pulo. Dio bener bener banyak belajar dari lengalamn dio ini.


Namonyo Didaskaelinophobia atau pobia samo sekolah. Mungkin dak banyak wong tau apo yang dimaksud dengan pobia sekolah. Ini aku alami pas waktu aku masih di kelas 5 SD,  aku meraso dak nyaman pegi ke sekolah, bukan kareno malas samo pelajarannyo tapi kareno tiap masuk ke sekolah aku langsung ngeraso panik dan kejadian ini belangsung samoek aku kelas 7. Aku selalu bae nyari caro biar dak dateng kesekolah dna bolos sekolah selalu nyari nyari alesan. Pertamo kali ngeraso takut kelas 5 SD aku sering panik, nangis, jantung bedetak kencang. Tapi semakin lamo perasaan aku makin dkankaruan, malah sering sakit palak, muntah, gemeteran saking takutnyo ke sekolah.


Kasus diskriminasi idak sikok duo tejadi di negaro kito, tapi terlalu sering. Siapo yang dak marah cubo amem diperlakuke idak adil, hal ini jugo ternyato pernah dirasoke beberapo uwong yang cacat di berbagai kampus di Indonesia. Kali ini tejadi di UIN syarif Hidayatullah. Kampus UIN SYarif Hidayatullah nolak salah sikok calon Mahasiswa benamo Wijaya. Wiajay ditolak untuk masuk di Fakultas Agama dikarenoke punyo cacat badan. Padahal Wijaya ini merupoke mahasiswa yang sudaha lulus tes masuk ke UIN syarif Hidayatullah. Jadi pas nak daftar ulang Wijaya ditolek samo pihak kampus dikarenoke dio Buto dak pacak njingok. Siapo yang dak marah cubo. Selain marah pasti jugo sedih kerno cacat yang dio derito bukan ngedatengke empati dari uwong lain tapi malah ngebuat dio diperlakuke dak adil samo uwong lain.


Trend konten konten prank di youtube memang masih nimbulke pro dan kontra di wargo kito. Prank ini dilakuke dengan maksud ngebuat korbannyo ini kaget, tekejot, teheran heran samo prank ini. Nah sebenernyo ado prank yang masih masuk akal ado jugo yang lah dak masuk akal. Trend prank ini makin banyak dilakuke samo budak budak mudo lewat konten konten youtube. Nah yang jadi permasalahan banyak sekarang konten lrank yang justru beakibat negatif untuk si korbannyo. Budak budka jaman sekarang lah dak biso ngebedoke mano yang boleh dilakuke mano yang dak boleh dilakuke. Bahkan prank ini lah dianggep biaso dikalangan budka budka mudo, padahal tekadnagvprank yang mereko buat ni biso ngebahayoke nyawo uwong yang di prank.


Akher akher ini banyak wong yang gampang nian ngehino fisik uwong lain. Walau idak secaro langsung tapi banyak yang galak komen di akun akun media sosial pribadi uwong lain. Ngejelek jeleke bentuk tubuh, bahkan ngehino bentuk muko lewat komen komen jugo nyakitke. Menurut aku justru kareno ado komen di setiap sosial media makonyo wong lebih banyak yang berani ngehino dengan kato kato buruk. Menghino fisik uwong lain kayaknyo idak serto merto bikin kamu bahagia ataupu meraso puas. Yang ado malah bikin wong yang kalian hino biso jadi stress atau marah. Menurut aku mungkin memang lebih baek komen di ig atu di sosial media laennyo di matike bae.


Menurut aku setiap pengalaman yang kito lewati psti ngasih pleajaran hidup yang berhargo. Mecak aku dulu idup jadi anak wong miskin yang dak punyo apo apo kecuali rumah gubuk samo makanan ala kadarnyo. Hal itu ngejadike aku pengen belajar lebih giat biar aku biso kelur dari kesengasaroan idup aku dulu, aku belajar keras supayo aku biso ngerubah nasib aku. Mungkin amen aku idak ado diposisi mak itu, aku bukan jadi uwong yang mecak sekarang. Aku pacak jadi mak ini kareno aku banyak ngelewati kesengsaroan idup, kepedihan, raso sakit yang mungkin daks emuo uwong alami pas dio masih kecik. Jadi menurut aku kito harus biso bersyukur walaupun kadnag kito dikasih cobaan yang menyedihkan sekalipun. Kareno dari situ kito biso belajar untuk jadi yang lebih baik lagi.


Bullying merupoke bentuk oenindasan buat uwong lain. Bullying idka tejadi disekolah atau kampus kampus bae, bahkan wong dewasa di kantor kantor tempat kerjo jugo ado kejadian bullying. Banyak uwong yang korban bully jadi bener bener takut buat ngehadepi kehidupan, apolagi korban bully ini anak anak sekolah. Trauma mereka biaso mereka bawak samoek mereka dewasa, bahkan saat mereka ado di dunio kerjo. Tindakan bullying kni sebenenyo banyak macemnyo, antara laen ejekan secaro verbal, pemukulan pisik, bahkan bully di sosial media jugo banyak tejadi sekarang ini. Bullying ini biso ngerusak menyal korbannyo, biso dipastike korban bullyin pasti punyo raso takut dan cemas belebihan.


Hari itu hari dimano pengumuman hasil tes ujian seleksi untuk masuk SMA papoit. Aku berangkat dari rumah dianter samo bapak aku, aku dak pulo beharap banyak smao hasilnyo. Pas aku lah nyampe di Gerbang sekolah, aku jingok banyak nian budak yang beseragam SMP samo dikawani wong tuonyo duduk dudk dibawah pohon. Oh ternyato belom dikeluarke pengumumannyo, jadi aku melok duduk duduk di rumput dibawah pohon smao bapak aku. Pas lah jam 3 sore ado Guru keluar dari kantor bawa papan yang lah ditempeli daftar namo. Laju wong ni belari galo kesano, dan aku masih santay bae duduk dirumput. Sampe lah agak sepi baru aku jingok papanyo trus kuurutke dari bagain bawah. Aku dak nemu nemu jugk namo aku lah nympe ke urutan 20, amper lemes lah putus aso aku. Tapi aku teruske bae njingok ke pucuk pas nyampe no 5 kaget aku ado namo aku disano. Ya allah dak kusangko aku peringkat 5 teenyato.


Hal yang ghaib alias dak tejingok samo kasat mato memang bikin kito jadi penasaran. Tapi amen suatu saat amen kito sihadapke samo situasi  yang dak sengajo teliat hal hal yang ghoib mecak hantu, setan dan sejenisnyo pastilah kito akan ngasih reaksi kaget, takut, meeinding nyampek bulu kuduk kito berdiri bahkan dibeberapo uwong malah jadi susah begerak. Reaksi mak ini wajar bae tejadi di uwong yang njingok hantu, tapi amen memang kito bener tejingok hantu, tapi tekadang kenyatoanyo bukan hantu yang kito jingok tapi bayangan biaso dan secaro langsung otak kito yang bepeker amen itu hantu atau setan. Nah pikiran ini mempengaruhi raso takut dan kaget yang kito alami.


Kerajaan majapahit dinyatoke sebagain kerajaan  yang paling besak di Indonesia Ini. Ado jugo teori tentang terbukanyo hubungan internasional kerajaan majopahit samo kerajaan tiongkok. Menurut sejarah amen duit yang biaso dipake pas jaman majopahit memang duit yang asalnyo dari tiongkok ( chino yang kito kenal seksrang). Ternyato hal ini memang dibuktike dengan penemuan harto karun di jombang, Jawo timur yang nemuke 25 kilo duit logam chino yang tesimpen didalam guci yang diperkiroke dari jaman kerajaan majapahit. Penemuan ini memnag ngebuat kaget dan heboh wargo sekitar, dan dari penemuan ini lah kito biso meyakini amen kerajaan majapahit memang sudah ngelkauke perdagangan samo tiongkok.


Banyak kejadian betino yang taaruf tapi dapetnyo ternyato pasangannyo gay. Gay di indonesia emang masih tabu nian, banyak uwong yang nutup nutupi amen dirinyo tuh gay. Mecak ayuk sepupu aku yang dak tau amen lakinyo gay, Dio nikah lah setahun tapi belom pernah behubungan badan ujinyo. Kami sekeluargo dak tau amen dio belom pernah behubungan badan selo setahun, ceritonyo dio memang lah curiga amen lakinyo gay tapi dio tahan dak cerito ke keluargo takut keluargonyo kecewa. Dio jugo dak biso cerai amen ngatek bukti, akhernyo selamo setahun itu ayuk sepupu aku nyari bukti dan memang tebukti amen lakinyl punyo cowok lain. Dan akhernyo cerai mereka, nah aku denger keluargo cowok malu dan kecewa nian samo si lanang ini. Nah buat kaum gay, janganlah kamu mak nipu nipu cewek, apolagi cewek baek baek kami jebak dio didalam hubungan suci pernikahan. Lagian jugo jadi gay tuh lah salah beduso, apolagi nipu wong lain. Betobatlah kami sebelum ajal datang ngejemput!


Istilah demam panggung sebenernyo sudah biaso kito denger, dan bahkan kito jugo pernah ngalaminyo. Bahaso kedokterannyo tuh social anxiety atau pobia sosial. Demam panggung memang biso nyerang siapo bae wong yang mislanyo dituntut untuk bikin pertunjukan dipucuk panggung yang ditonton samo uwong banyak. Demam panggung bahakn biso jugo dirasoke samo artis papan atas yang jam terbang nyo bahkan lebih banyak. Ciri ciri demam panggung biasonyo punyo kecemasan, keringat dingin, mual muntah amen disituasi harus behadapan samo uwong banyak atau lingkungana yang asing. Demam panggung ini biso bae ngeganggu kesehatan mental uwong amen terus terusan tejadi. Amen aksaranyo masih biso ditoleransi sebenrnyo demam panggung amsih nirmal tejadi samo uwong.


Siapo yang pernah ketemu samo idolanyo? Makmano Rasonyo ketemu samo idola? Nah kali ini aku nak ngebahas tentang penggemar yang belebihan amen ketemu samo idolanyo. Memang setiap uwong pasti seneng amen betemu samo uwong yang di idolakennyo selamo ini. Apolagi idolanyo ngerespon baik dan ramah, psti emosi kito semaken meledak ledak. Bahkan kadang ado yang terlalu fanatik samo idolanye, mungkin sangkon bahagianyo betemu smao idolanyo, laju banyak sikap mereka yang malah nyakiti idolanyo. Yul buat kito kito yang ngidolake blackpink, jangan sampe agek pas konser blackpink di jakarta kito berbuat hal hal yang dak baek. Apolagi sampe nyakiti idola kito! Kito harus biso kontrol emosi, mereka jugo pasti pengen nyalo kito sikok sikok, salaman smao kito sikok sikok tapi memnag amen ditempat konser pasti dak memungkinkan. Aku ngajak kawan kawan yang ngefans samo blackpink buat ngejago tindakan kito, Seneng ketemu samo mereka wajar kok. Tapi inget jangan berbuat yang nyakiti mereka.


Tanggal 28 april 2020, hari yang paling aku tunggu tungguke, Kerno hari itu hari pertamo kali aku ngerasoke jadi ibu. Ini pengalaman pertamo aku ngelahirke, walaupun agak khawatir kareno pas lagi tingginyo kasus covid. Waktu itu Rumah sakit penuh memang, penuh samo uwong yang nak lahiran. Aku ditaroh di bangsal yang isinyo 10 uwong sikok ruangan. Kareno katonyo banyak kamar yang dipake untuk ruang isolasi, agak takut jugo sih tapi namonyo keadaan jadi bismillah bae. Aku nunggu dari jam 10 pagi nyampe jam 8 malam tapi pembukaan aku baru nyampek pembukaan duo bae. Akhernyo dokter ku ngambek tindakan operasi sesar. Yosudah sekitar jam 8 malam itu aku langsung dibawa ke ruang operasi, selesai operasi aku cumak jingok bayi aku sepintas bae. Kareno corona ini laju bayi aku diisolasi dak pacak njingok aku. Aku dirawat dikamar kelas 1 sedangke bayiku ado di ruangan khusus bayi. Nyampe tigo hari walaupun raso bekas operasi masih teraso sakit, aku tahanke demi pacak balek trus biso ketemu bayi aku. Akhernyo aku dibolehke balek garo garo alu lah biso bejalan psca operasi, dak keraso sakitnyo amen tejingok muko anak kito.


Seumur hidup aku dka pernah ngerasoke masuk rumah sakit. Tapi pas harus melaherke anak pertamo ternyato aku harus ngejalani operasi sesar untuk lahiran. Sepengalaman aku waktu nak operasi sesar tuh aku agak takut dna khawatir, selaen aku emmang dak tebiaos keno luko dna jarum suntik tapi ini perut aku malah nak dibedel bedel. Aku ngeraso takut nian, rasonyo pengen lahiran normal bae. Tapi sayangnyo kondisi bayi aku didalam itu lah pecah ketuban, jadi ketubannyo lah rembes akhernyo ditakutke jantung anak aku dak normal kerno aer ketubannyo lamo lamo kering. Jadi akhernyo aku setuju bae but sesar yang penting bayi aku selamat. Sebelum operasi memang aku dulu pas hamil bulan pertamo sering dneger cerito uwong sesar yang ngerasoke sakit beminggu minggus etelah sesar. Aku ngilu ngebayangkenyo, dan makin takut pas masuk ruang operasi. Tapi kuserahke bae samo Allah SWT, ternyato operasi aku bejalan lancar dan aku smao bayinyo sehat.


Raffi ahmad artis yang banyak nian dapet penghargaan dari berbagai macam acaro, dan dio termasuk ke artis yang kelasnyo lah profesional dan kayo rayo. Raffi ahmad merupoke artis kelahiran Bandung 17 pebruari 1987, dio mulai karirnyo di tipi mulai dari tahun 2001. Tapi di taun 2006 dio baru menang dapet penghargaan pertamonyo sebagai aktor paling ngetop SCTV award. Dan setelah itu dio hampir sering jadi nominasi di acaro acarao penghargaan di tipi. Sampek tahun 2022 ini dio sudah menangke 84 penghargaan dengan banyak kategori di berbagai ajang penghargaan bergengsi di tipi. Kesuksesan raffi ahmad ini dio dapet kareno kegigihan dio, ketekunan dio dna kerjo kerasnyo di dunio hiburan tipi indonesia.


Rekaman video sopir mobil marah-marah pas tejebak macet di Tol Cipularang viral di media sosial, Kamis (28/4/2022). Di video itu, sopir mobil yang make jalan tol marah-marah kerno  sistem satu arah yang diterapke samo Korlantas Polri. Video rombongan sopir lagi ngamuk itu tejadi di Tol Cipularang KM 70 kilo arah Bandung nak ke Jakarta. Paro rombongan sopir itu protes gegaro lah sudah bejam-jam tetahan di tol kerno diterapkenyo sistem sikok arah. Sistem buka tutup jalan tol ini memang dak tahu jelas alo lenyebabnyo jalan cuma dibuka sikok arah. Polantasnyo jugo dak ngejelaske ngapo pacak jalan cumak dibukak sikok arah. Cuma dijelaske amen sistem ini memang lah belaku dari sore kemaren dan ditutupnyo memang dari tol di daerah jawo tengah.


Ado bapak bapak di klaten yang bideonyo viral kareno lucu. Si Bapk bapak ini memang dijadwal untuk vaksin covid-19. Dio dareng ke puskesmas samo bininyo. Awalnnyo sibapak ini tejingok tennag dna berwibawa, bahkan pecak ngayomi bininyo. Pas giliran dio buat vaksin, dio nyuruh bininyo duluan. Kito kiro dio memang segentlemen itu samo bininyo. Tapi pas giliran dio yang nak divaksin, dio malah nangis ketakutan. Wong yanga do disano pado ketawo dan dak nyangko amen bapaknyo takut jarum suntik. si Bapak jugo dak ngebolehke bininyo pegi dari sebelah dio. Jadi bininyo sellau disamping dio, pas lah nak disuntik bapaknyo malah mintak gendong ke bininyo saking takutnyo.


Masih inget samo Game pokemon go? Nah ado cerito lucu dari negaro tetanggo kito Malaysia. Cerito ini tentang lanang di Malaysia yang memang punyo hobi maen game pokemon go. Saking sennegnyo mane pokemon go, dio selalu amen game ini pas waktu luangnyo. Bahkan pas malem ari abes dio balek begawe dio jugo sering beburu pokomen go. Samoe pernah dio ngalami kejadian yang dak ngelemake. Kejadiannyo aps malam hari balek begawe saking asiknyo beburut pokemon go, dio dak sengajo teinjak tai anjing ditaman. Kawannyo yang bareng samo dio bukannyo ngebantui tapi malah ketawo smabil lari ngejauh kerno pado ngeraso jijik. Dari kejadian itu dio akhernyo nguranginamne pokemon go amen malem hari. Dan dio lebih hati hati amen nak melangkah.


Nyium bau amis seringkalo nimbulke perasaan jijik yang dialami hamper samo sebagian uwong. Bau amis seringkalo dikaetke dengan bau yang busuk dna bau yang dak sedap, yang ngebikin wong yang nyiuk bau ini ngeraso mual dan ngeraso nak muntah. Walaupun mungkin dak segalo uwong ngerasoke ini, tapi kemungkinan hamper sebagian besak uwong pasti jijik dan nak muntah amen tecium bau amis.Perasan jijik ini mungkin disebabke samo sinyal yang dikirim ke otak oleh indra pembau kito inis etelah mencium bau bau yang kotor dan menjijikan. Bahkan dibudayo masyarakat kito jugo nganggep amen bau amis adalah hal yang menjijikan dan biso bikin mual yang akhernyo mjntah.


Amen ado kejadian kecelakaan dijalan besak, sebagian masyarakat kito memnag sudah pasti dak galak jadi saksi yang beurusan samo polisi. Hal ini memang sudah ado sejak jaman dahulu, dan masih betahan sampek sekarang. Amen dijingok lagi hal ini tejadi dikernoke jaman dulu yang namonyo saksi kecelakaan itu biasonyo bakala beurusan samo hukum, hukum dinegaro kito ini jaman dulu masih dka transparan. Alih alih biatnyyo nak ngebantu korban dengan jadi saksi kecelakaan malah biso bae jadi tesangko dipengadilan, atau bahakan beurusan dengan uwong yang tesangko dikecalakan. Belum lagi amen pelaku kecelakaan ini merupoke wong penting yang bepengarug, biso biso sepanjang hidup kito dka biso tenang kerno diteror terus terusan. Nah kerno hal inilah yang sudah ado sejak jaman dulu presiden soeharto, mako banyak uwong yang takut amen diminta ajdi saksi kecelakaan.


Muntah biaso disebabke kerno kondisi peruta yang lagi ngeraso dka lemak. Biso jadi kerno mabuk naek kendaraan, mabuk abis ngonsumsi alkohol atau jugo biso jadi kerno penyakit tertentu. Biasonyo ado wong yang memang dak sengajo muntah dijalanan yang akhernyo tejingok samo kito secaro dka sengajo. Muntahan ini bebentuk dak jelas, belendir dan bau asamnyo dan bau yang dak jelas mencuat tajam. Banyak uwong pasti ngeraso jijik amen tejingok muntahan di jalan secaro dak sengajo. Selain bau dna bentuknyo yang bikin uwong ngeraso jijik adalah muntahan yang dak dibersihke biso jadi menyebarkan sumber penyakit ditempat sekitarmyo. Oleh sebab nyo itu muntahan pasti dijauhi samo uwong kerno selain jijik uwong takut amen keno penyakit.


Aku dinyatoke lulus SNMPTN masuk ke perguruan tinggi negeri. Untuk kance kance yang laen, yang lah keterimo ku ucapke selamet, dan yang belom keterimo aku doake biso nyoba lagi lewat jalur laennyo. Menurut aku amen kamu lah dinyatoke lulus SNMPTN kamu harus bersedionkuliah di kampus yang nerimo kami. Soalnyo kasian jugo, nyelenggaroke tes mak kni kan butuh dana yang keluar dari pemerintah atau dari kampus. Nah amen kamu dak jadi ambek, kasian kampusnyo lah sio sio bikin seleksi dan harus bikin seleksi berikutnyo. Lagian pulo kasian pulo samo budak yang laen yang lengen daletke kursi di kampus pilihan kito. Lagian sebelum melok SNMPTN harusnyo kito yakinke nian memang nak lanjut kuliah di situ. Jangan tibo-tibo berubah pikiran. Soalnyo mendung kursinyo dikasih ke wong yang bener-bener pengen kulaih disitu kan.


Ado yang tau dak Bunda corla yang galak Live di Ig yang sering viral itu. Dio yang cubo ngehibur diri dio amen lagi sedih stress tinggal dinegaro uwong dewekan ternyato dio tuh kawannyo okga syahputra. Pantesan abe emang agak mirip gaya gayanyo. Caro caro ngomongnyo, di livenyo dio cerito amen dio pernah tinggal samo olga syahputra dan raffi ahmad dulu pas masih di Indonesia. Dio cerito amen dulu dio sering amsakke almarhum Olga syahputra samo Raffi ahmad. Makanan paporit mereka waktu itu sambel balado terong. Aku tau ini galo dari livenyo bunda corla, dio dewek yang cerito pas lagi live di instagram.


Mujiono korban selamat kecelakaan Bus Yang masuk ke jurang sedalam 30 meter di Magetan becerito detik detik kecelakaan bus. Memang dari awal penumpang sudah ngeraso kalo bus yang ditumpangi itu agak sedikit dak beres samo remnyo. Sebelum kejadian buanyo masuk ke jurang sebenernyo sempet nabrak mobil duluan, teus pas maju terus malah dak pacak ngerem mobilnyo akhernyo nabrak pembatas pagar dan masuk ke jurang. Pas mobil dka biso ngerem, mujiono dan penumpang laennyo beteriak histeris ngumandangke ALLAHUAKBAR. Ado jugo balita yang nangis didalemnyo. Mujiono jugo pegangan kuat kuat ke kursi jok, soalnyo mobilnyo jalan dengan oleng kanan kiri. Alhamdulillah dio masih selamat walaupun luko ringan, dio ngabarke amen ado 7 penumpang yang meninggal.


Aku samo kawan aku samo samo lolos seleksi ke Perguruan Tinggi Negeri. Tapi memang kami beda jalur, aku jalur SMPTN kawna aku Jalur Mandiri. Jalur SMPTN tuh seleksi serentak seluruh indonesia, amen Jalur Mandiri seleksi di kampus masing-masing. Trus ado bebereapo perbedaan pulo antara jalur Mandiri samo SBMPTN. Dari segi biayo kuliah, mahasiswa yang lolos seleksi SMPTN biayo kuliah per semesternyo idak semahal Mahasiswa yang lolos lewat seleksi Mandiri. Kalo biaya Mahasiswa Mandiri biasonyo lebih mahal bekali kali lipat. Kareno Mandiri itu sebenrnyo idka dapet subsidi pemerintah, Kuliah mereka yang ngadoke kampus. Makonyo jam kuliah budak mandiri jugo dibedake, Mereka biaso dalet kuliah jam siang abis budak Reguler selesai kuliah.


Nenek yang kaget dan dak percayo amen dio menangke undian sebesak 400 Miliyar Rupiah di Sydney Australia. Nenek ini beterimokasih ke cucungnyo kerno sudah nyuruh nenek ini untuk ngebeli tiket lotre yang ternyato ngehadiahke dio duit sebesak 40 juta dollar Australia atau sebesak 400 Miliyar Rupiah. Dio jadi salah sikok pemenang utamo dari duo uwong yang menangke hadiah lotre dengan total 80 juta dollar Australia atau 800 Miliyar Rupiah. Padahal peluang untuk menangke lotre ini sekitar 1 bebanding 134.490.400 uwong. Mangkonyo si nenek kaget nian, pas tau dio ternyato salah sikok pemenang undian lotrenyo. Kareno memang kedengeran mustahil amen njingok banyaknyo peserta lottrenyo.


Kehidupan kito abes nikah biasonyo memang nguras banyak waktu dan tenago untuk keluargo. Boro boro nak janjian ketemu samo kawan, amen abis nikah dak mungkin sempet nak nongkrong ketawo ketawo samo kawan lagi. Tapi beberapo hari yang lalu aku ketemu samo kawan lamo aku waktu jaman SMA. Kaget memang aku pertamo ketemu dio, soalnyo memang lah lamo nian dak betemu. Kareno saking lamonyo rasonyo agak agak lupo smao mukonyo. Mano penampilan jugo pasti berubah amen lah betaun taun dak ketemu. Mangkonyo aku kaget jugo kareno memang penampilannyo dio lah berubah nian dari jaman SMA dulu. Tapi memang bener sih itu kawan SMA aku dulu. Kami akhernyo makan samo samo, keluargo aku samo keluargo dio sambil mengenang maso maso kami pas di SMA.


Kejadian budak budak kanyut di sungai lematamg tanjung enim pas jaman aku SD masih nyisoke trauma aku buat berennag. Sebenrnyo ini kejadian kawan aku SMP yang kanyut. Waktu itu memnag tiap balek sekolah kami biaos maen disungai, biaso nyari udnag trus kami makan mentah mentah. Amen ado wawak wawak yang lagi nyari ikan dengan perahu sampan atau perahu rakit kami pasti melok. Nah hari itu kami baru bae selesai ulangan semester, kami belaen di pinggir kali. Memang tejingok kali agak banjir kerno ujan semalaman. Lamo kami bemain tibo tibo kawna aku tekanyut dna kami dak ado yang berani nolong. Semenjak kejadian itu aku jadi dak berani berenang kerno takut tenggelam.


Masih tentang tips liburan ketempat alam biar dak takut tenggelam. Biaosnyo amen kito dak nguasoi medan memang takut nak berennag kerno takut tenggelam. Tapi biasonyo sebagian tempat wisato yang sudah terkenal ado penjagonyo,dan banyak petunjuk peringatan. Tapi amen kamu sudah terlanjur ado diposisi tebawa arus kalo, atau ombak atau tejebak didanau. Yang pertamo kamu lakike adalah tenang jangan panik, kerno semakin panik mako kamu biso tenggelam kerno keabisan tenago. Amen posisi lagi berenang jangan berennag ngelawan arus, tapi cubo meloki arus dan begerak kearah tepi. Tetap jagolah posisi palak dipucuk biar dak kemasukan banyak air. Tips ini biso ngebantu kami dari kemungkinan tenggelam amen tebawa arus kali.


Authopobia atau monopobia dimano penderitamyo selalu bae ngeraso ketakutan amen lagi dewekan. Raso takut mereka ini disebabke kerno pikiran mereko terhadap ancaman ancaman yang biso bae terjadi amen kitk kagi tinggal dewekan dirumah mecak kemalingan, pembobolan, wong yang dak dikenal, sensitip samo bunyi bunyian. Ketakutan ini sebenrnyo biso disembuhke dengan beberapo tahap. Tahap awal memnag harus dilakuke diagnosa telebih dahulu untuk mastike seberapo parah phobia yang diderito. Tahap selanjutnyo biso dilakuke pengobatan dengan caro psikoterapi oleh psikolog. Tahap selanjutnyo pun biso dnegan terapi pemaparan, yang mano penderitanyo dibiaoske dengan keadaan yang dik takuti. Itulah tahap untuk nyembuhke ketakutan saat lagi dewekan.


Game pokemon go yang memang sempet viral nian dulu dimano mano. Bahkan aku jugo seneng nian maen game ini, sampe aku pernah ngalami kejadian yang menjijikan pas lagi maen pokemon go ini. Jadi ceritonyo aku memang seneng nian maen game ini, pokoknyo setiap ado waktu luang aku pasti maen. Nah pas itu aku balek begawe malam hari, sambil jalan ke rumah aku iseng amen pokemon go. Pas aku mgelewati taman di apartemen, dak sengajo aku teinjak taik kucing. Tapi aku dak beraso amen nginjek eeknyo kucing. Bejalan terus aku ni tapi memang aku mecak nyium bau bau dak sedep. Pas masuk apartemen aku langsung masuk kedalam lift kerno memang malam hari kan lah sepi, jadi didalam lift cuma aku dewekan. Baunyo makin dak lemak, kaget aku pas jingok ceplkaan kaki aku basah absah trus bau nian. YaAllah mecaknyo di lobi tadi aku ninggalke jejak tai kucing daei sepatu aku. Aku samoe temuntah dna rasonyo nak kubuang abe sepatu aku itu.


Ngejingok toilet kotor memnag bikin banyak uwong pati ngeraso dak nyaman dan pasti jugo ngeraso jijik. Kondisi toilet yang kotor jugo biso menyebabke kenyebaran penyakit kerno sti banyak virus, bakteri dan parasit yang bekambang biak disano. Jauh sebelum kito masuki toilet yang kotor pastilah bauknyo sudah biso kecium dari luar toilet. Ado banyak penyebab bau yang muncul biso jadi cairan kencing yang dak disiram atau bahkan menempel di dinding dinding toilet, atau bahkan ado toilet yang ado kotoran manusionyo. Bayangke bae amen toilet punyo kondisi mak itu, pastilah seluruh uwong ngeraso jijik. Hal inilah yang kadang bikin uwong jadi banyak tekeno penyakit. Alangkah baeknyo amen toilet tuh bersih dan wangi, swlain nyaman jugo dak jadi tempat sumber penyakit.


Siapo disini yang sering marah marah? marah marah kareno ado sebab jadi marah itu hal wajar, segalo manusio jugo pasti mak itu. Amen ado sesuatu yang buat dio kesel, emosi trus meledak marahnyo masih manusiawi. Marah memang caro kito buat melampiaske emosi, tapi aemn keseringan marah trus ngatek sebabnyo apokah masih baek baek bae? Nah beberapo artikel yang pernah aku baco amen wong yang sering marah marah tanpo sebab, ado kemungkinan keno penyakit gangguan mental. Walaupun memnag idak pasti dio keno gangguan mental, tapi ciri ciri utama wong yang keno gangguan mental adolah wong yang keseringan marah walau ngatek sebab. Nah buat kamu kamu yang ngeraso keseringan marah marah tanpo sebab, ayo periksoke diri kamu ke psikolog tedekat. Dateng ke psikoloh bukan berarti kamu gilo. Tapi namonyo mental jugo bahayo amen sakit, jadi dateng ke psikolog jntuk mendeteksi apo mental kamu dalam keadaan sehat apo idak. Disano jugo gek ado solusi dari psikiaternyo. Ayo cepetlah dateng buat berobat.


Jaman sekarang memang banyaknkejadian yang dak ngenale tejadi samo banyak betini, mulai darinpelecehan seksual sampek ke kasus pemerkosaan. Apaolahi menurut data sekitar 40% betino pernah ngalami kejadian dak menyenangkan mulai dari dikuntiti, lelecehan seksual smaoe ke pemerkosaan. Untuk kasus penguntit dewek ado 16% dari total betino di indonesia ini yang pernah dipeloki wong dak dikenal. Biasonyo betino yang ngalami hal ini bakal ngeraso takut, tapi sebenernyo jangan takut. Ayo Mulai sekarang betino harus punyo keberanian buat nunjuke amen kito jugo kuat dna dak lemah. Jangan ngeraso takut, bilo perlu kito bekali diri kito ilmu bela diri buat ngelindungi diri kito dari hal hal mak ini.


Banyak kejadian kejadian kriminal yang tejadi akher akher ini. Misalnyo penedongan dan perampokan oleh begal atau geng bemotor. Banyak masyarakat yanag rrsah samo kehadiran geng geng motor atau bgal yang galak muncul di malam hari dan  tempat sepi. Baru bae ado kejadian turis jepang yang dibegal, dirampol bahkan sampek dibacok di jalanan sepi pas malam hari. Menurut aku polisi harus cepet tanggap dengan kejadian mak ini, jangan sampe kejadian mak ini teulang terus. Polisi jangan cuma mantau didaerah rame bae, tapi biso bepatroli ke daerah daerah sepi yang kemungkinan ado begal dan geng motor yang kumpul kumpul. Kami masyarakat butuh keamanan dimanopun kami berado.


Syukur Alhamdulillah kami ucapkan kepado Allah SWT beserto junjungan kami Nabi besar Muhammad SAW, atas berkat samo rahmat Allah SWT bini aku biso melahirke bayi lanang yang sehat idak kurang sedikit apopun secaro normal di RS Caritas Kota Palembang pas jam 7 malem. Alhamdulillah pulo ibunyo sehat walafiat dak kurang sesuatu apopun, walaupun sebelum melahirke tadi sempet rembes ketuban dulu, Alhamdulilahnyo idak nyampe diambek tindakan operasi caesar. Bersyukur nian proses melherkenyo pulo lancar dak terlalu lamo. Akhernyo betambah lagi member dikeluargo kami. Untuk namomnyo belom dikasih kareno masih dicarike samo kakek kakeknyo. Amen ado yang nak ngasih ide namo boleh boleh bae gek biso kami pertimbangke.


Nah untuk kamu yang mungkin ngeraso ke beberapo gejala kayak Detak jantung teraso cepat, napas jugo snagat cepat, Ngerao panas dan bekeringat atau bahkan dingin menggigil, ngeraso sakit mual atau diare, nyeri dado, gangguan nelen, dan ado perasaan takut nak mati. Nah ini kemungkinan gangguan kecemasan berlebihan dan rasontakut yang dak tekontrol yang kamu alami. Menurut beberapo pernyataan ahli kesehatan hal mak ini biso disebabke kerno kamu punyo gangguan mental. Nah gangguan mental dewek punyo banyak macemnyo. Seandainyo hal ini kamu rasoke saat kamu ado didalam bus, kereta, angkot pokoknyo tempat yang banyak uwong asing kemungkinan menurut yang aku tau dari beberapo sumber yang aku baco, kamu biso jadi ngidap penyakit Agiraphobia yaitu ketakutan samo tempat yang kamu anggep asing.


Sebagai wong yang terlahir normal dak seharusnyo kito ngebully atau ngehino fisik uwong yang terlahir cacat. Keadaan fiisk uwong lain bukan untuk dihino hino, kito justru harus biso ngedampingi paro penyandang cacat. Mereka cukup marah samo perlakuan masyarakat yang diskriminasi ke mereka. mereka idak mintak banyak hal, cuma mintak dihargoi bae sebagai manusio, jangan dipandang sebelah mato. Mereka jugo biso beaktifitas layaknyo manusio normal. Bahkan mereka jugo punyo hak yang samo di Negaro Indonesia. Buat yang masih galak ngehino fisik uwong yang cacat cobalah bayangke amen diri kami yanga di diposisi mereka. Dak mungkin kamu dak marah amen kamu dihino fisik kamu. Dan keadaan mereka itu jugo bukan pilihan mereka, melainke takdir dari tuhan. Kemungkinan jugo siapo bae biso ado diposisi mereka dalam waktu sekejap amen tuhan ngehendaki. Makonyo mulai sekarang jangan ngeremehke wong cacat, jangan galak ngehino fisik mereka. Cobalah untuk ngedukung mereka dengan caro caro yang positip.


Hal yang paling berharga dalam idup ini waktu, kareno wkatu dak biso dibeli apolagi diulang. Pernah keilanagan uwong yang kito cintoi trus nyesel akreno selamo ini kito dak pernah punyo waktu buat uwong yang kito sayang. Kadnag percuma bae amen nak nyesel, nak besedih hati, nak marah pulo marah ke siapo. Makonyo sebelum kito keilangan waktu, ado baeknyo kito ngehargoi waktu itu untuk becando, ketawo bahagia samo samo dengan uwong yang paling berharga dihidup kito. Kareno kito dak tau kapan maut biso dateng, entah siapo duluan, dimano, bahkan kapan ngatek yang tau. Ayo kito manfaatke waktu kito sebaek mungkin untuk samo samo dnegan keluargo terkasih. Boleh bae begawe tapi kito jugo harus inget waktu untuk keluargo itu jugo penting. Jangan sampek nyesel diakhernyo pas waktu dak pacak diputaf.


Penyakit kanker merupoke penyakit mematikan yang tingkat kesembuhannyo masih kecik. Banyak uwong yang meninggal akreno penyakit ini. Suatu hari aku lagi ngawani kawan aku berobat ke IGD, Ternyato kawan aku harus diambek beberapo tindakan dan aku nunggu lamo diruang tunggu. Entah ngapo hari itu aku iseng pegi ke poli ahli bedah penyaket dalam. Memang dari aku SMA aku penasaran samo benjolan di tetek aku, daripado aku penasarna terus yo sudah aku perikso bae. Lumayan lamo nunggu giliran aku konsultasi, sambil nunggu aku maen hp bae tapi ado perasaan deg degan dalam ati aku. Eh pas akhernyo giliran aku masuk ke ruang praktek dokter, aku diperikos smao dokternyo. Sereah diperikso dokternyo agak ketawo tawo sambil ngomong kalo aku harus operasi besok kareno benjolan di payudara aku lah besak. Aku kaget bukan maen kareno aku dak berharap dapet diagnosa mak itu. Tapi aku masih nak cubo kontrol ke dokter laen, untuk mastike apo benar benjolan aku ini kanker.


Aku akher akher ini sering njingok konten wong yang tinggal di amerika. Dio betino yang bikin konten untuk ngebersihi rumah wong wong yang idka terawat. Ternyato banyak nian uwong di amerika yang idka ngerawat rumahnyo. Bahkan pernah ado rumah yang dihidupi banyak kecoa saking kotornyo. Ujinyo si yang punyo rumah tuh ibu tunggal yang harus ngehidupi 3 anaknyo. Jadi kerno dio harus begawe selanjang hari dka smepet buat bersih bersih rumah. Jadilah betino yang buat konten itu inisiatif buat ngebersihke rumah si ibu tunggal itu. Pertamo jingok rumahnyo banyak nian kecoa bikin aku jinjik nian. Tapi hebatnyo dalam waktu 3 hari betino yg buat konten itu berhasil ngebersihke rumah itu.


Buat budak-budak remajo yang lagi anget-angetnyo tetarek samo lawan jenis pasti pengen dipandang keren samo lawan jenisnyo. Tapi dulu pas aku masih remajo aku punyo masalah samo bau kaki samo bau badan. Dulu tapi wong tuo dak pulo peduli amen aku bau kaki dan bau badan. Aku jugo bingung makmano ngatasinyo. Tapi setelah aku tumbuh dewaso aku tau ternyato bau kaki disebabke samonkeadaan lembab yang ado didalam sepatu ditambah bakteri yang bekembang dikakinkito dna keringat yang ado dikaki ngabuat kaki kito jadi nimbulke bau. Caro untuk biso ngatasi ini yaitu setiap hari harus ganti kaos kaki, usahoke amen sepatu dak dipake tarohke kopi yang dibungkus tisu didalam sepatu. Jangan lupo cuci sepatu amen lagi libur sekolah, kalo misalnyo punyo rejeki lebih biso pake duo sepatu dalam seminggu secaro begantian.


Tips untuk ngilangke raso phobia dengan caro relaksasi sebagai berikut. Yang pertamo yang perlu kamu lakuke adalah buat dulu daftar objek atau situasi yang menurut kamu nakutke yang biso bikin pikiran kamu phobia. Cobalah untuk berhadapan langsung dengan phobia kamu, lalu berdirilah atau dudukdengan santai jangan panik. Taroh tangan sikok di dado dan sikoknyo lagi di perut. Ambek napas pelan pelan dari hidung, tahan sebentar lalu buang pelan pelan dari mulut. Tarik nafas lagi sampe beberapo kali pengulangan, mudah mudahan dengan latihan teknik pernapasan ini kito biso lebih santay dna biso ngontrol raso takut kito. Teknik ini biso kamu pake amen lagi ngehadepi perasaan takut kamu biar mudha diatasi.


Kesha Ratuliu pas ditemui wartawan nyeritoke tentang kehamilannyo yang kebobolan, kerno memang dak direncanoke dan anak pertamonyo yang masih kecik. Dio ngaku kaget pas tau dio lagi hamil untuk keduo kalinyo. Tapi dio tetep harus biso besyukur samo rejeki yang sudah di kasih ALLAH SWT. Dio jugo becerito tentang kebiasaan hamilnyo yang hamil kebo di kehamilan pertamonyo ternyato smo jugo dikehamilan keduonyo. Tapi yang bikin beda cuma lebih capek kareno ngurus anak pertamonyo yang amsih bayi samo dio jugo ngerasoke ngidam untuk pertamo kalinyo. Dio jugo becerito amen ngidamnyo dio dak ribet jugo, walaupun dio ngidam tali masih ngidam makanan biaso dan dio biso pegi cari dewek. Selain itu dio jugo mintak smao wartawan untuk ngedoake biar dio selalu sehat dan biso melahirke secaro normal. Dio jugo minta doa samo penonton dan fansnyo untuk selalu ngedoake kesehatan dio sampe gek melahirke.


Aku temasok ke pegawai pegawi yang dirumahkan Kareno PHK besak besakan ps gelombang Covid pertamo. Sempet bingung luntang lantung nyari begawe kemano mano dak ado lowongan. Akhernyo aku di rumah bae, ternyato aku dapet info dari kawan aku yang laen amen pemerintah lewat Dinas ketenago kerjoan dan, Transmigrasi dan Energi ngebuka program kartu pra kerja. Akhernyo aku melok daftar di gelombang ke duo.Ternyato ini program pemerintah untuk ngebantu pegawai yang keno dampak PHK. lewat kartu pra kerja aku ngedapetke pelatihan yang biso aku pilih dewek sesuai minat aku, selain itu amen aku selesai dengan pelatihannyo agek dapet insentip dari pemerintah sebesak 600.000 tiap bilan selamo 4 bulan beturut-turut. Gunonyo diharepke pemerintah duitnyo biso buat modal bisnis kecik-kecikan atau untuk memenuhi kebutuhan sehari-hari sebelum dapet begawe. Ayo yang belom pernah daftar kartu prakerja biso daftar sekarang langsung bae ke websitenyo trus isi dato diri samo penuhi persyaratannyo.


Aku dulunpernah ketinggalan pesawat duonpenerbangan sekaligus. Jadi waktu itu aku ado gawean di Bali, Tapi besoknyonaku harus ke Solo untuk rapat. Nah gawean di Bali ini kebetulan selesainyk jam 3 pagi, dan ternyato diinfoke amen pesawat kami yang kesolo itu penerbangan pertamo pagi. Tapi kareno hari itu aku samo tim kecapekan nian, kami telat datang ke bandara kareno ketidukan jadilah kami ketinggalan pesawat pertamo. Akhernyo kami pesen lagi untuk terbang ke solo siangnyo, posisi kami lah dibandara tapi kareno kami ngiro masih nunggu ke boarding kami seluruh tim teduk tedukan lagi di bandara yang mano malah tedok nianan. Akhernyo ketinggalan pesawat lagi kami, akhernyo kami pesen penerbangan malam ke solo. Dan nyampe solo akhernyo sekitar jam 9 malam.


Sebagai uwong yang punyo gawean buat konten di Instagram maupun youtube, aku paling dak seneng amen karyo aku di ambek wong laen tanpo seizin aku. Siapo yang dak marah coba amen karyo kito diakui oleh uwong lain. Bukan perkaro mudah atau saronyo kito bikin konten, tapi diaitu ado ide yang susah didapetke. Jadi amen wong yang galak ngeremehke " ay konten mak itu bae, nak diributke nian! " biso naik pitam aku. Konten aku itu kan hasil karyo ide aku, jadi dak boleh wong tibo tibo narok atau ngerepost ke akun pribadi dio tampo dikasih keterangan amen itu hasil gawean aku. Ini menurut aku lah masuk ke plagiat. Amen nak ngereost sih boleh boleh bae, tapi kan biso dikasih kredit buat yang ngebikin konten. Jangan asal ngambek ngambek bae trus diaku akui bikinan dio. Yo marahlah pasti aku, bukan aku bae amen uwong lain diposisi aku jugo pasti marag.


Ado jingok dipostingna tiktok, ado cewek unur 18 taun ceritoke kisah idup dio dari lahir sampe sekarang. " aku anak semati wayangnyo wong tuo aku, setelah 7 taon berjuang  untuk dapetke anak. wong tuo aku dak langsung dikasih anak pas abes nikah. Jadi aku emang lah ditunggu tunggu kedatengannyo, Jadi wong tuo aku selalu kasih yang terbaek buat aku" uji budak ini. Trus dio lanjutke cerito amen pa dio umur 14 tahun sekitar kelas duo SMP ternyato mamaknyo meninggal dunio kerno kecelakaan motor, ninggalke dio samo bapaknyo. Dak selang setaun bapaknyo nikah lagi, trus dio dititipke smao neneknyo. Pas SMA neneknyo meninggal kareno sakit, tapi dio tetep dirumah neneknyo idak melok bapaknyo. Nah pas lulus SMA waktu dio nak kuliah, Bapaknyo pulo sakit trus meninggal dunio. Alangke sesihnyo jadi budak ini, trus dio bingung nak ngelanjutke kukiah apo begawe bae. Kareno katek yang nafkahi dio lagi, dio bener-bener lah sebatang kara.


Demam panggung dak cumo dirasoke smao pemula bae, tapi jugo samo wong yang lah propesional. Saat kito harus behadapan samo banyak uwong yang langsung natap sikok arah ke kito, mako banyak nian faktor yang ngebuat kito demam panggung. Biasonyo kareno kurang percayo diri, kurang persiapan, dan laen sebagainyo. Untuk mengatasi demam panggung yang biso nyerang siapo bae, ado beberapo langkah yang harus kito buat. Hal pertamo yang harus diperhatike yaitu persiapan sebelum tampil dipanggung, kamu harus biso mempersiapke materi dnegan matang. Semakin menguasoi materi, mako demam panggung semakin biso dikontrok. Yang keduo cobalah untuk tenang dan santai, biso dengan tarik nafas dan berdoa sebelum melaju ke pucuk panggung. Yang ketigo coba beadaptasi dulu dengan panggungnyo, kamu biso ngelakuke penampilan coba coba dulu dipanggungnyo sebelum acara dimulai.


sebenernyo dak ado caro pasti untuk ngatasi raso cemas dan takut pas nak dioperasi. Tapi ado beberapo hal yang biso kamu lakuke untuk ngatasi ketakutan dan kecemasan kamu. Kamu biso ngelakuke hal hal yang kamu senengi sebelum ngelakuke operasi mecak ngabaco buku, ngedengerke musik, main game, nonton film dan laen sebagainyo. Selain itu untuk ngatasi raso cemas kamu biso banyak betanyo samo dokter tentang prosedur operasi yang bakal dipake untuk kamu. Sekironyo hal ini biso bikin kito lebih tenang kerno dak takut bakal kejadian malparaktek. Sebelum operasi jugo ado baeknyo kamu ngelakuke yoga untuk ngilangke stress dan nenangke pikiran. Dan yang paling pasti itu jangan lupo bedoa supayo dikasih kelancaran.


Ternyato perburuan harto karun dan ngejual harto karun tanpo izin dari pemerintah itu ilegal. Nah banyaknyo pemburu harto karun di Sungai musi awalnyo dak tau amen mereka ngejual hasil harto karun itu ilegal amen tanpo seizin pemerintah daerah setempat. Dulu pertamo kali ditemukenyo harto karun di sungai musi berupo arco perunggu belapis emas kareno dak kesengajoan. Hal itu bikin rombongan penyelam kaget dengan hargo jual harto karun tesebut yang nyampe 1 milyar. Nah dari situlah perburuan harto karun masih marak dilakuke. Pemerintah mengajak paro pemburu ini melaporke hasil penemuan harto karun mereka ke Pemerintah Daerah Kota Palembang. Mereka dimintak untuk ngedato hasil buruannyo, gunonyo untuk mengamankan situs besejarah. Kalo memang sekironyo harto karun tesebut besejarah, mako pemerintah lah yang akan ngeganti rugi harto karun tesebut. Kalo bukan merupoke situs besejarah mako boleh dijual ke kolektor barang antik. Jadi ini upayo pemerintah untuk mengamankan beberapo barang besejarah. Dimintak untuk paro pemburu harto karun wajib melaporke hasil buruannyo ke Pemerintah Darrah Palembang.


Setiap ulang tahun aku memang sering dapet surprise dari wong tuo aku. Dari kecik memang kah  iaso buat aku ngerayoke hari ulang tahun, walupun lah biaso tapi tetep bae amen aku dikasih surprise samo keluargo masih galak kaget. Yang bikin kaget bukan acaranyo tapi hadiahnyo. Memang wnong tuo aku galak bikin kado yang aneh aneh smape aku galak kaget dewek. Mecak yang paling aku inget pas aku beumur 17 tahun aku dikasih kado pegi keluar negeri ke singapore dewekan. Makmano aku dak kaget cubo, seneng sih dapet hadiah tiket samo akomodasi gratis ke singapore, tapi dka ngatek kawan yo samo bae aneh. Dan aku tetep dipakso pegi kerno papa aku nambahi duit belanjo. Akhernyo aku tetep pegi dna yang bikin kagetnyo lagi ternyato dihotel itu ado keluargonaku bekumpul disano. Sukses kan memang papa samo mama aku bikin surprise ulang tahun buat aku.


Aku paling jijik amen jingok ado kecoa dirumah. Tapi tekadang nemu bae kecoak dikamar mandi. Entah sikok atau duo pasti aku nemuke kecoa dirumah aku. Padahal rumah aku bersih dan sellau dibersihke setiap hari. Bahkan didapur deket cucian piring jugo galak nemu kecoak bekeliaran. Bukan aku sok kebersihan, tapi beberapo kali aku pernah njingok video amen kecoak tuh amen dipencet gek banyak paarsit yang keluar dari dalem buntutnyo. Itu yang bikin aku jijik amen rumah ado kecoaknyo, apolagi amen banyak nian kecoak dak mungkin aku biso tinggal lamo dirumah itu. Makonyo aku berusaho nian buat ngejago kebersihan dirumah aku, tapi ternyato kecoa tetep bae ado didalem rumah terutama di kamar mandi samo tempat cuci piring.


Bikin kaget ditemuke harto karun dari peninggalan kerajaan majapahit yang tesimpen didalam guci berupo keris samo duit koin. Dak katek yang nyangko amen harto karun ini ditemuke samo wargo biaso yang tinggal di Jombang, Jawo Timur. Harto karun tesebut berupo duit koin logam kuni, keris, tombak yang ditemuke didalam guci yang sudah pecah dan beberapo duitnyo besebaran. Jumlah duit logam kunonyo banyak nian ado kalo setengah karungan, pas lah ditimbang ternyato nyampek 25 kilo beratnyo. Amen dijingok dari banyak duitnyo diperkiroke pemilik harto ini merupoke pembesak atau bangsawan dijaman kerjaan majopahit. Duit yang ditemuke diperkiroke duit chino yang kiro kiro berasal dari dinasti song.


Selamo jadi mahasiswa penerimo beasiswo di Korea, menurut aku hidup dewekan di negeri uwong ini justru banyak ngajarke kito hal hal baek. Yang pasti kito disuruh belajar untuk betahan hidup. Kareno pas kito dateng ke negaro uwong segalo hal tuh berbeda 180 derajat. Jadi kito mecak jadi sesuatu yang baru istilahnyo mecak dilaherke lagi. Aku mesti belajar beradaptasi samo bahaso dan budayonyo, Banyak hal yang bakal berubah dari kito amen kito kuliah di negeri uwong. Yang pasti kito lunyo mental yang kuat, kareno pastilah kito sering ngalami kesusahan kesedihan di awal awal beradaptasi, tapi justru itu ngebuat kito lebih kuat. Kerasnyo idup kito tanggung dewek, kareno ngatek keluargo yang biaso ngebantu kito. Pokoknyo aku lebeh jadi pribadi yang mandiri.


Baru baru ini aku jingok postingan penyanyi jessie j yang lagi manggung. Kondisinyo memang lagi hamil, dio njelaske amen demam panggung biaso dio rasoke memang sebelum tampil. Artis sekelas Jesie J bae masih galak demam panggung. Tapi penjelasan Jessie J di Instagramnyo ngomong amen dio ngerasoke demam panggung berlebih pas hamil ini. dio ngomong amen ini memang pengaruh dari hormon kehamilannyo. Di postinganyo tejingok Jessie J yang tegak disamping panggung sambil ngambil nafas siap siap nak masuk ke panggung. Pas musik pembukaan komser dimulai dio masih tejingok gugup sambil megangi dadonyo dan narik napas dalam dalam. Pas asep panggung nyembur memang waktunyo dio untuk masuknke panggung, diopun masuknkepanggung sambil masih tejingok gugup.


Kejadian empat uwong budaknpesantren yang ditodong senjato samo duo uwong yang dak dikenal tejadi di darrah kuningan jawo barat. Kejadian ini tejadi saat dini hari di daerah taman cirendang. Identitas empat korban tesebut adalah FS (18) asal bekasi, WT (19) asal lampung, MA (18) asal Indramayu, HB (18) asal bekasi. Untuk identitas pelakunyo jugo sudah tau yaitu YIR (22) samo BNM (17). Dari aksi penodongan senjato api smao pisau ini berhasil ditmeuke bukti duit Rp 465.000 hasil rampasan pelaku ke korban. Korban jugo ngaku selain di todong samo dirampas barang behargo, sempet digebuki sampe memar dan bengkak bahkan diculik salah sikok dari mereka.


Buat pemudik yang nak melok mudik mobil gratis harus selalu apdet samo info ya. Menurut aku amen kamu nak legi mudik make fasilitas mudik gratis kamu harus apdet info dan harus dateng sesuai jadwal. Jangan mecak cerito bu sulastri yang ketinggalan bis mudik gratis. Tencanonyo dio memnag nak naik bis mudik gratis itu, tapi ternyato dio salah perkiraan. Sebenernyo dio sudah tau amen bis pegi jam 09.00 WIB , tapi kareno dio memang lah pengalaman naik bis gratis ini selalu bae telat jadi dio memang dateng agak molor untuk ngehemat waktu. Bukan malah ngehemat waktu ternyato taun ini busnyo pegi tepat waktu, diopun kaget pas nyampe terminal. Nah dari hal ini menurut aku memang perlu lah kitk meloki aturan, walaupun kadang aturan yang dibuat galak amish dak sesuai. Kareno ngehindari resiko kerugian buat kito dewek.


Sebagai wargo negaro Indonesia aku selalu bae punyo pengalaman buruk samo biro pemerintahan yang buat ngurus ngurus surat surat pemerintahan. Contohnyo ngurus berkas nikah , sebenernyo kan ngurus berkas buat nikah itu gratis kan, dan diseluruh kantor kelurahan jugo ado banyak sticker untuk jangan sampe ngasih pungli ke petugas di kelurahan. Tapi nyatonyo pungli itu masih ado tapi bentuknyo lain. Jadi pas aku ngurus berkas buat pengantar nikah aku di KUA aku dimintak untuk bayar PMI seikhlasnyo. Tapi pas didalem pas aku harus mintak tanda tangan lurahnyo, aku diminta buat beli tiket PMI minimal 10 lembar artinyo aku harus bayar 50.000 padahal dinyatoke terserah seikhlasnyo. Dak terimo, aku marah marah samo petugas yang ado didalem.


Ini pengalaman aku waktu makan di salah sikok resto terame dijakarta. Memang resto ini selalu rame samo pengunjung bukan untuk makan ditempat bae, tapi wong yang mesen lewat ojek online jugo banyak. Disini Antrian buant bayar panjang nian, pernah aku sekali ngantri untuk bayar di kasirnyo. Aku dibut kecewa samo pelayanan disini kareno masalah antrian ini. Ceritonyo memang antrian panjang nian, aku jugo punyo keperluan laen diluar. Aku jugo pengen buru buru. Aku dak tau amen ternyato ado ibu ibu samo anak kecik yang langsung nyerobot antrian. anehnyo kasirnyo cak biaso bae, idka ditegor si ibu tadi. Trus wong lain yang lagi ngantri jugo diem bae. Akhernyo aku marah ke kasirnyo, aku nanyo ngapo dio diduluke? si kasirnyo ngejawab amen itu biaso disini, menurut kaisrnyo ibu tadi ado urusan penting dan dio memang lah jadi langganan direstoran ini. Aku dak terimo samo penjelasannyi, aku pun marah marah ke kasirnyo. Dan aku dak galak balek makan di resto itu lagi, aku kecewa samompelayananyo


Trauma masa keciknyo Eminem terlalu banyak, banyak nian hal buruk yang terjadi samo dio pas dio masih anak anak. Pengalaman hidup dio dulu akhernyo meninggalke trauma dalem diri dio nyampek sekarang. Apo bae memang yang terjadi samo eminem semaso keciknyo? info yang aku baco ngomongke amen eminem dulu ditinggalke samo bapaknyk pas dio masih bayi. Trus eminem harus hidup samo ibunyo yang pecandu narkoba. Dio jugo berusaho nyari bapaknyo lewat surat yang dio kirim tapi suratnyo malah balek lagi ke dio dan ado tando dari balaknyo amen suratnyo nyampe tapi dak dibaco smao dio, kepaitan laen lagi dirasoke dio disekolah. Dio jugo ngalami bully disekolah, ngalami dilecehke samo bapak tirinyo dna masih banyak lagi kepaitan hidup laennyo yang dio alami sepanjang idup dio.


Hari itu pas Kakek aku dikuburke, bapak aku dak berenti nangis. Kareno ado hal yang paling dio seselke sebelum kakekaku meninggal. Jadi Hari itu kebetulan bapak aku ado dinas ke kota dimano dio lahir, disano kan emang kakek samo nenek aku tinggal. Sekitar sebulan lalu abis dinas balak aku mampir kerumah kakek, ado duo hari dirumah kakek trus bapak aku pamit nak balek ke palembangz Tapi kakek ku mintak bapak buat nginep lagi duo hari soalnyo bakal ado acara wayang kulit disano. Kakek aku samo apak aku memang seneng nonyon wayang kulit, jadinyo kakeku ngajaki bapak aku buat nonton bareng. Tapi bapak aku dak biso kareno kan harus balek ke palembang untuk begawe. Akhernyo baleklah bapak aku ke palembang, kakeku dak jadi nkntkn wayang kareno dak ngatek kawan. Pas lah lewat duo minggu bapak aku dikabari amen kakeku sakit meriang. Dikiri bapak meriang biaso, tapi seminggu lebih dak sembuh-sembuh trus akhernyo dibawak ke rumah sakit . Bapak aku dikabari amen kakek aku dibaw ake Rumah sakit sore, nah bapak ngomong ke mama amen nak balek nengok kakek besok sore bae abis balek begawe. Tapi ternyato siangnyo bapak dapet kabar amen kakek lah meninggal dunio. Sedih nian bapak aku menyesal nian, langsung cepet ceet ke bandara nuker tiket pesawat. Dan sekarang bapak  uma pacak liat kuburan kakek bae .,,


kehidupan ini memang mengajarke banyak nian hal samo kito. Dalam hidup kito kadnag dihadepke samo pilihan hidup, dak mungkin pulo kito sellau milih sesuatu yang baik buat kito. Kadang kito jugo biso salah melangkah dna berakhir samo penyesalan, kesedihan, kemarahan dan kekecewaan. Amen seskironyo kawan kawan ado yang lagi diposisi ini, Menyesal samo pilihan hidup yang kawan kawan ambek. Jangan bersedih dna jugo jangan belecik hati. Ini memang biso terjaid samo siapo bae, aku jugo pernah salah ambek keputusan dan menyesal. Tapi hidup idak berhenti sampek disini bae, kito harus terus maju ngejalani hidup. Anggeplah yang sudha terjadi memang harus terjadi dan kito biso ambek pelajaran dan hikmah dari kejadian ini. Jangan terus bersedih kareno waktu terus berjalan. Jangan ngeraso marah kareno ini memang takdir yang dikasih tuhan. Ayo bangket lagi dan jalani hidup lebih baik lagi.


Kotoran binatang adalah salah sikok hal yang paling menjijikan dan idak bersih buat aku, bahkan mungkin hamper seluruh uwong punyo pendapat yang samo. Bahan bahan mecak tai,m dan jugo aer kencing binatang yang dijasilke oleh aktipitas metabolisme binatang biso bae mengandung banyak kuman, virus dan bakteri yang membahayoke buat kesehatan manusio. Selaen itu pulo kotoran hewan jugo biso ngebuat lingkungan jadi dak nyaman dan idka sehat, sehinggo diperluke upayo untyk ngejago lingkungan sekitar dari kotoran binatang. Dak cuma itu sih, tapi keindahan yamg harusnyo biso kito nikmati ajdi teganggu amen ado kotoran binatang. Amen kito berado ditempat yang indah mecak taman atau tempat tempat yang lemak dipandang mato, jadi dak indah lagi amen ketemu samo kotoran binatang.


Dulu pas masih SMA aku pernah masuk ruang BP kareno belago smao kawan aku. Sebenernyo waktunitu kami beduo lagi bemaen bae, kami bemaen tinju tinjuan tapi dak dikenoke. Entah makmano ceritonyo, kawan aku ni gerakannyo yang harusnyo meloki gerakan tangan aku malah belawanan samo gerakan tinju kawna aku. Aku jugo kaget teenyato malah keno tinju nianan. Kawan aku dak terimo, dio ngeraso aku serius niat buat ninju dio. Dio marah teriak teriak ke aku trus mulai narik rambut aku, aku jugo dak terimo dio narik rambut aku. Akhernyo kami begulat didalam kelas sambil disoraki samo kawan kawan kami dikelas. Sampek akhernyo aku samo dio di bawa ke guru BP dan kami didamaike disano. Amen ketemu kawan aku itu trus teingaet cerito itu galak ketawo.


Akher akher ini dunio medsos lagi rame samo perselingkuhan lakinyo artis inisial AD samo seleb Denise chariesta. Si denies ngaku ke khalayak umum amen dio nyesel jadi pelakor, dan ini bakal jadi penyesalan tebesak dio seumur hidup dio. Dio jugo ngasih tau amen pelakor itu dak ngatek manfaatnyo selain ngerugike diri dewek. pelakor tuh dak baek kareno banyak dosanyo, dio jugo ngomong amen selamo ini dio bange galak bae jadi pelakor yang dak pernah dikasih kepastian, dio jugo ngejelaske amen dio dak berubah sekarang mungkin dio agek biso tuo dewekan dan ditinggalke. Makonyo denis dak galak lagi ngulangi segalo hal ini lagi.


Abang aku nikah samo cewek jawo, jadinyo kami tuh sekeluargo tau beberapo adat adat nyo wong jawo. Ternyato di jawo tuh segalo kejadian apo bae, mulai dari lamaran, nikahan, laheran anak, kematian, bangun rumah, anak belajar jalan segalonyo ado ritualnyo. Kareno ayuk ipar aku ni jawo jadinyo yo aku melok tau, kemaren pas lahiran tuh jugo ayuk smao abang aku bikin acaro adat jawo, acaranyo dak sehari bae tapi diitung sehari, tigo hari, seminggu dan seterusnyo. Jadi pas hari lahernyo itu namonyo tanem ari ari, trus lanjut besoknyo Brokohan. Brokohan tuh bagi bagu makan mecak selametan kelahiran. Trus ado sepasaran yang dirayoke pas hari kelimo kelahiran bayi. Abes tu acara jagongan bayi, jadi tu balak bapak begadang dtengah malam nyampe pagi untuk ngejago rumah yang baru lahirna nyampek semingguan pas hari sepasaran. Terkaher selapanan itu sekitar 35 hari setelah hari kelahiran bagi bagi berkat lagi. Jadi tau kan adat wong jawo nyambut keahiran bayi.


Ado beberapo caro buat uwong yang mungkin keno serangan panik yang ternyato disebabke samo trauma kejadian tertentu yang ngebuat trauma raso paniknyo terus beulang. Kamu biso melok terapi ke psikiater sebelum serangan panik kamu semakin menggangu dna sering kamu rasoke. Tapi biso jugo kamu mulai terpai dnegan diri kamu dewek. Mungkin biso dengan banyak berdoa mendekatkan diri samo yang maho kuaso, biso jugo ngelakuke kegiatan yang bikin kamu tenang mecak ngedengerke lagu lagi slow yang biso bikin hati kamu tenang, atau biso dengan ngeback buku buku yang bemanfaat. Amen kamu punyo trauma berusaholah untuk ngelepaske trauma kamu dengan berbagai caro. Memang yang paling efektif dengn pegi ke psikiater dan minta penanganan terlai yang cook dengan kamu.


Aku ni memang punyonmasalah keringet belebih. Dari jaman SMP aku memang sudah punyo masalah keringat belebih dilipatan ketek bahkan ditangan aku. Tapi dulu wong tuo aku dak begitu peduli samo kondisi aku ini, jadi aku dak ngatek yang ngatahke untuk ngejago diri. Sampe akhernyo pas di SMA aku baru ngeraso pas kawan sebangku aku ngomong terus terang ke aku amen ternyato dio dak nyaman samo bau ketel aku. Aku ngeraso malu nian, dan dak tau nak makmano. Akhernyo aku ceritoke ke mama aku dirumah. Mama aku akhernyo ngasih tau aku amen memnag pas lagi maso amso remajo mak itu bau keringet memang agak ngeganngu. Mama pulo minta maaf amen selamo ini dak ngajari aku buat ngerawat diri, padahal aku sudah mulai remajo. Akhernyo mama mulai ngasih tau aku untuk make deodoran biar biso ngatasi keringet belebih di ketek aku. Akhernyo aku jadi dak bau lagi, dan sedikit agak pede.


Manusio merupoke tempatanyo duso, dak ngatek manusio yang dak punyo duso seimur hidupnyo. Makonyo kito dilarnag mengkultusken wong yang kito anggap beriman. Walaupun wong tejingok beriman sekalipun pasti pernah ngelakuke perbuatan duso. Tapi wong yang beriman mereka takut samo lengawasan Allah SWT, saking deketnyo dan cintanyonmereka samo Allah Swt, mereka takut ngelakuke perbuatan duso kerno takut samo murkonyo Allah SWT. Wong beriman ini punyo sifat khauf yang artinyo disaat mereka lagi dewekan mereka ngebayangke amen Allah SWT menampake dzatnyo dari balik arsy-nyo. Sifat khauf inilah yang ngehindarek uwong beriman dari ngelakuke duso kernonmereka takut dna percayo amen Allah SWT sedang ngawasi mereka dimanopun mereka berado.


idak sedikit memang uwong yang ngakunyo pernah ngejingok, ngerasoke, ngedenger atau kesurupan hantu. Nah sebenernyo apo yang dirasoke samo mereka pas njingok hantu? Biasonyo wong becerito tejingok hantu saat mereka lagi dewekan, atau waktu yang sepi bahkan disaat menjelang teduk malam. Tapi dari sekian banyaknyo cerito uwong yang betemu samo hantu biasonyo memang yang paling banyak becerito amen dimulai waktu pas nak mulai bebareng tedok malam. Biaosnyo mereka bereaksi kaget bahkan sampek ado yang dak pacak begerak apolagi nak betereak. Nah ini sebenenryo namonyo kelumpuhan tedok. Biso jadi mereka behalusinasi didalam mimpi, dan belanjut ke kehiduoan nyato mereka. Nah kondisi mak inj dikarenoke fungsinkerjonotak yang idka selaras samo kerjo otot tubuh.


Berita tentang kakek pensiunan pegawai negeri sipil Dinas Pendidikan Pemuda dan Olahraga daerah Istimewa Yogyakarta yang menangke undian hadiah utamo berupo sikok unit mobil ayla warno perak sudah menyebar luas di jogja. Ternyato memang bener adonyo amen kakek itu menangke undian berupo mobil Daihatsu Ayla warno silver dari acara perayoan peringatan ulang tahun Bank Jogja. Menurut kakek itu dio memang kaget pas dikasih tau sebagai pemenang utamonyo, kareno dio idka ngiro samo sekali malah ngiro dio menangke kulkas. Nah menurut dio jugo dio biso menang akreno memang dio rajin nabung di bank jogja setiap bulannyo. Nah buat kamu kamu yang beharap biso menangke undian mecak kakek itu, silahkan bae nabung rutin di bank jogja setiap bulannyo untuk dapetke kesempatan menang undian utamo mobil Daihatsu Ayla.


Entah ngapo di Indonesia ini maskapi sering gonta ganti jadwal penerbangan. Bukan sikok maskapai bae, tapi hamper rato rato maskapai. Aku dulu pernah ketinggalan pesawat kareno aku kelewat pemberitahuan dari maskapai amen jadwal penerbangan aku ternyato diganti. Aku yang waktu itu lah di bandar lah siap nak check ini langsung tekejot kareno kaget. Tapi ini derito laen lagi, kali ini ternyato pintu buat boarding ke pesawatnyo diganti. Aku posisi sudah check in dan lagi siap nunggu di ruang tunggu untuk boarding ke pesawat. Tapi ternyato ado pengumuman pintu boarding ku diganti. Aku keasikan main hp dan denger lagu ajdi aku dak denger. Trus pas jam boarding aku ngantri di pintu masuk ternyato aku dikasih tau salah pintu. Aku kaget trus belarian ke pintu laen kareno jaraknyo jauh, aku dak tekejer waktu. Yosudah aku ketinggalan pesawat. Nah buat kalian yang baru pertamonkali naek pesawat harus cermat yo, fokus jangan sampe dak denger mecak aku.


Kemaren ayuk aku abis lahiran, dio lahirannyo operasi sesar. Nah dio dirawat tigo hari di Rumah Sakit trus balek ke rumah pas hari ke empatnyo. Nah kan selamo di Rumah sakit dio memang dak ditemuke samo anaknyo yang bayi, kareno memang peraturan rumah sakitnyo pas lagi korona mak ini. Jadinyo dio baru ketemu pas balek ke rumah. Dio ngomong ujinyo, " pas malem abis operasi tuh dak keraso sakit bekas operasinyo. Tapi pas paginyo perih nian ujinyo mecak abis keno silet seribu. Tapi dio harus bejuang biso jalan selamo tigo hari biar pacak cepet balek ke rumah bawa bayinyo. Sekaran ps ngegendong bayinyo dio samo sekali ilang raso sakitnyo, cak dak abes operasi ujinyo pas jingok bayinyo itu ." Ternyato kekuatan ibu tuh ado di bayinyo ya.


Nah untuk tahu apakah kamu bener nian ngalami jenis penyakit agiraphobia, kamu harus duli di diagnosa samo ahlinyo. Biasonyo untuk pengidap penyakit ini memnag bakal keno serangan panik saat mereka sering berado ditempt umum, ditempat keramain, ditransportasi umum, atau lagi dalam antrian keramain. Nah disaat ini lah penderitanyo biso teserang kepanikan, raso cemas dan raso takut yang belebihan. Nah untuk nyembuhkennyo kamu harus dateng ke psikiater tedekat untuk dilakuke diagnosa, bahak terapi yang diperluke untuk proses penyembuhannyo. Terapi memang salah sikok upayo pengobatan yang bagus untuk ngatasi gangguan kecemasan dan raso takutnyo. Tapi kadnag jugo mungkin dokter baios ngasih resep obat penenang untuk uwong yang memnag komtrolnyo belom terlali baik dan raso takutnyk sudah ado di level yang ngebahayoke.


Agoraphobia merupoke gangguan kecemasan saat kito berado ditempat asing. Gangguan ini biasonyo diderita oleh penderitanyo saat mereka ado dialam angkot, dipucuk jembatan, didalam hutan atau bahkan dikeramean. Tempat temlat yang dianggap asing dan banyak uwong yang idak dikenal bikin gangguan kecemasan ini meningkat buat yang menderita Agoraphobia. Makonyo lenderita penyakit ini bakal kesusahan untuk begawe, ngejalanke aktipitas sehari hari, dan bahkan akam memggangu kegiatan sosial sipenderitanyo. Agoraphobia jugo sebenrnyo masuk kedalam salah sikok gangguan mental dengan raso takut dna cemas yan mg berlebihan. Ganggua yang sudah ngeganggu nian sebaiknyo harus dilakuke tindakan penyembuhan secelat mungkin. Kerno manusio harus hidup dengan begawe, besosialisasi, ngelakuke banyak aktipitas. Jadi amen takut ngelakuke hal mak itu dikarenoke agoraphobia mako kehidupan samo bae bakal beraso berakher.


Wuri Handayani, betino yang umurnyo 37 tahun ini merupoke ketua dan pendiri LSM D’Care (Diffable Care) dulunyo dio pernah ngalami ketidak adilan atau diskriminasi sebagai wong yang cacat. Garo garo nyampak dari jurang pas melok kegiatan pecinta alam di taun 1993 , Wuri dak biso bejalan lagi , dan semenjak itu dio ngalami perlakuan yang bedo di kampusnyo (Universitas Airlangga). Dosen-dosennyo di Fakultas Farmasi Unair terus nyaranke wuri untuk pindah jurusan, dan akhirnya Wuri pun pindah ke Jurusan Akuntansi Fakultas Ekonomi Unair di taun 1994. Apo yang dilakuke disen disen dari fakultas Farmasi ini ke Wuri merupoke salah sikok bentuk tindakan yang diraso dak adil buat uwong yang cacat. Secaro dak langsung dosennyo negaske amen wong cacat dak layak untuk bekuliah di fakuktas farmasi UNAIR. Hal mak ini memang bikin emosi untuk didenger, apolagi yang ngerasoke di diskriminasi mak ini.


Marah merupoke salah sikok caro ngeluapke emosi negatip. Sebenernyo dak ado yang salah ngeluapke emosi dnegan caro marah marah, selagi marah marahnyo masih dalam batas yang wajar. Tapi ati atinamen lah keseringan marah marah, apolagi tanpo alasan yang jelas masih sering marah marah. Uwong yang sering marah marah dak jelas tanpo sebab biso jadi keno gangguan BPD ( borderline personality disoder ), semacam gangguan mental. Penderito penyakit ini biasonyo punyo kondisi mental yang sering berubah ubah, suasano hatinyo jugo sering berubah ubah, dan biasonyo wongnyo galak bepikir negatif, tindakannyo jugo galak membahyake dirinyo dewek. uwong yang saket BPD punyo pola peker, caro pandang yanag bebeda dsripado uwong laen pado umumnyo.


Menikah tuh memnag dianjurke dalem agama islam, Menikah pacak sebagai penyempurno agama amen di agama Islam. Menikah memang harus disegeroke buat yang memang punyo kemampuan lahir dan bathin. Banyak sekarang budak budak mudo yang lengen nikah cepet, kareno anjuran agama ini. Tapi yang perlu diperhatike kesiapan mental kito sebelum kito mutuske menikah. Nah buat calon penganten biso melok pendidikan sebelum menikah pecak pasangan yang kami temui di aula masjid istiqlal yang lagi ngerayoke hari pernikahan mereka. Mereka sebelum menikah melok kelas pra nikah dulu guno persiapan mental untuk maju ke perniakahan sebenernyo. Memang baik kito mempersiapkan banyak hal sebelum menikah. Pasangan yang lagi berbahgaia ini ngajak kalian yang baru nak nikah melok kelas pranikah terlebih dahulu sebelum maju ke jenjang pernikahan.


Kasus bullying sebenernyo sudah banyak tejadi entah itu dilingkungan sekolah anak anak kito, lingkungan bemaen. Bukan di lingkungan anak anak bae tapi jugo dirasoke dilingkungan wong dewasa misalnyo tempat begawe bahkan di sosial media. Nah sebenernyo menurut aku kasus bully ini ado dikarenoke dak pekanyo masayarakat kito samo tindakan bully. Tekadang hal hal mecak ejekan tuh dianggep lumrah samo wong kito, dianggepnyi bemaen bae. Padahal ejekan tuh biso nyerang kondisi mental uwong yang diejek. BlItu jugo masuk ke dalam tindakan bully menurut aku. Ketika kito mengejek uwong, mungkin tejingok wongnyo baek baek bae. Tapi kito dak tau apo yang dio rasoke didalam dirinyo, biso jadi dio sedih, dio meraso dak percayo diri kareno omkngan kito. Kito betanggung jawab samo mental uwong yang kito ejek, jangan kamu kiro itu cumak bemaen bae .


Mungkin buat uwong yang pernah cerai, ngeraso menyesal samo jalan hidup yang dio pilih. Tapi sebenenrnyo segalo sesuatu yang terjadi di dunio ini atas izin Allah SWT. Jadi apo yang nak diseslai amen nasi lah terlanjur jadi bubur. Amen aku memang pernah nyesel dan terpuruk samo kesedihan setelah bercerai dari lakiku. Aku ngeraso idup hancur berantakan, tapi aku kasian samo anak anak aku yang masih butuh kasih sayang aku masih butuh perhatian aku. Aku harus biso ngelupoke semuanyo dna mulai hidup baru lagi samo anak anak. Ayo buat kalian jangan gampang menyerah, buat mamak mamak single diluar sano, hiduplah demi anak anak kito. Kito berhak bahagio jugo, dan kito punyo tugas untuk nganterke anak anak kito jadi uwong sukses.


Dari kecik aku memnag susah beabur samo wong laen. Aku ngeraso dak tau harus nak ngomong dan bebuat apo. Aku ngeraso takut nyakiti wong lain, atau aku takut amen tindakan atau ucaoan aku ini salah dimato wong lain. Dan hal ini terus terusan ado dipikiran aku. Samoek sampek aku dak biso ngambek keputusan buat kehidupan aku dewek kerno sering mikir ke pandangan wong laen tentang aku. Aku takut amen jalan yang aku ambek ini salah trus wong jadi dak seneng samo aku. Soalnyo dulu aku punyo geng waktu kecik, dan aku emmang selalu diatur samo mereka. Ambe aku ngelakuke kesalahan mereka pasti musuhi aku. Aku dak punyo keberanian buat ngelawan.


Kejadian Ari Lasso ketinggalan pesawat di bandara Internasional changi, Singapura langsung viral kareno aduan komplain online yang dibuat Ari Lasso di akun Instagram pribadinyo. Dio ngaku kaget kareno dio sudah dateng sesuai jadwal, tapi ternyato pesawatnyo lah lepas landas dari tadi. Setelah di cek ulang ternyato memang dari pihak maskapai yang salah ngasih info ke pihak Ari Lasso. Nah buat kamu yang ketinggalan pesawat dengan cerito mecak ari lasso jang panik duluan trus jugo jangan buru buru beli tiket baru, kito biso aduke kejadian kito ini ke pihak maskapai untuk ngedapetke kompensasi kerugian kito. Apolagi mecak kasus Ari Lasso ini yang memang sepenunhyo kesalahan maskapi.


Mokasih buat yang sudha ngedukung aku di lomba nyanyi kemaren. Aku pacak menang kareno dukungan dari kawan kwan tercinto. Banyak yang dak tau mungkin, amen kemaren tuh persiapan melok lomba nyanyi yang aku peloki tuh serbo dadakan, mulai dari nyiapke lagi, nyari baju, nyari sepatu, make up samo rambut. Cuma sehari persiapannyo untuk ngurusi segalo terek bengeknyo. nyari baju samo sepatu yang saro, kami keliling dari mulai ITC cempako emas, ITC ambasador, nyampek ke plaza semanggi. Akhernyo dapet di Plaza semanggi baju nyanyiku, sekalian samo sepatunyo. Aku dapet di dalem centro, dak peduli hargo lagi yang lenting besok ado baju. Trus dapet make up jugo mesen malem itu lah, untung biso tukang makeupnyo. Tapi segalonyo dak sio sio, dengan kemenangan ini aku banyak ngucapke molasih sebesak besaknyo buat segalo kawan aku yang sudah ngedukung aku yo.


Cinta yang ujungnyo nyesel, pasti pernah ado dari kamu yang ngalami ini. Samo bae mecak drama korea yang lagi rame judulnyo " world of married ". Jadi ceritonyo ado sepasang suami istri yang punyo sikok anak lanangz Keluargo ini sempurna nian si bininyo itu dokter terkenal sedangke lakinyo produser pilm. Nah intinyo si lakinyo jni ketauan selingkuh samo daun mudo. Dan akhirnyo si bininyo ditinggalke demi si daun mudo. Aku kasian njingok bininyo ino, dio sedih nian dan kecewa kareno selamo ini dio ngejalani pernikahan yang sio sio. Padahal dio mikir amen dio bakal hidup bahagio selamonyo. Dan dio nyesel sudah pernah nikah samo lanang bajingan mak itu, akhernyo dio lepaske lanang itu.


Siapo sih yang dak jijik amen tejingok kotoran binatang, entah itu bebentuk tai, aer kencing atau muntahnyo binatang. Dan menurut agama Islam jugo amen kito tekeno kotoran binatang yang bebentuk apopun kito harus cepet cepet nyucike diri lagi alias bersih bersih dikarenoke kotoran binatang temasuk kedalam sesuatu hal yang dikategorike najis. Menurut bidang kesehatan pulo amen kotoran binatang itu mengandung banyak kuman, bakteri maupun virus yang bisk jadi sumber penyebrn penyakit yang biso berbahayo buat manusio. Jadi memang penting nian buat kito yang punyo binatang peliharan untuk idak ngebuasoke binatang kito huang kotorran sembarangan. Sebaiknyo memang diajarke buat binatang peliharaanyo untuk buang kotoran ditempat yang benar demi ngejago kebersihan lingkungan.


Marah kareno ngerasondiperlakuke dak adil wajar wajar bae. Siapopuj uwongnyo amen diperlakuke daka dil pasti marah, kecewa bahkan timbul perasaan benci dan ado jugo yang beniat ngebales dengan perlakuan yang lebeh kejam. Nah sebenernyo amen lah nyampek ado raso dendam ini sedikit bahayo. Walaupun kito marah samo uwong yang lah dak adil samo kito jangan sampek kito punyo raso dendam, trus beniat buat ngebales kelakuannyo dengan kelakuan yang lebih kejam. Belajar memaafke lebih baik buat kesehatan hati kito. Amarah yang belebihan biso bikin penyakit hati besarang dihati kito. Jelas dalam agam uwong yang punyo penyakit hati dan masih menyimpan dendam dak diridoi samo ALLAH SWT. Jadi biar biso bahagia marilah kito lepaske perasaan marah dan dendam sebatesnyo bae. Jangan sampe dendam dan amarahnyo ngotori hati kito yang bersih. Doake uwong yang sudah belaku dak adil smao kito bir cepet berubah cepet dapet hidayah.


Apo yangvharus kito lakuke saat kito mengidap penyakit parah? untuk kance kance ku sekitar setahunan yang lalu aku kaget kareno dokter ngeconis aku keno kanker otak parah. Nah dokter jugo ngomong amen kesempatan buat aku idup tinggal 4 bukan lagi. Sebagai wong normal aku ngeraso kaget sedih dan dak tau nak mikir apo. Tapi aku jugo dak biso cicak cicak dak tau samo penyakit aku. Cuma sikok yang jadi semangat aku waktu itu cumak keluargo kecik aku, anak samo bini aku. Walaupun secaro mental aku shock berat, tapi aku harus tetep punyo semangat hidup kareno masih banyak uwong yang butuh aku di dunio ini. Nah buat kance kance yang samo mecak aku punyonkanker didalem tubuh, yok kito samo samo semangat. Tuhan lah yang nentuke kematian, kito harus biso berusaha sembuh dari penyakit ini. Dan tebukti aku sudah setahun lebih masih hidup nyampe detik ini, aku jugo besyukur samo tuhan kareno otak aku lah lunayan sembuh 95%. yuk jangan nyerah samo keadaan, bejuang terus ya.


Dulu ps masih kecik aku seneng nian samo soang. Warnonyo kan putih bersih trus cantik bae amen dijingok. Nah dulu dirumah nenek aku di dusun memang ado soang banyak peliharaan nenek aku. Aku seneng maen kesano amen liburan, dulu kan ps masih kecik aku dak berani meagng soangnyo. Cumak aku jingok bae dari jauh, dak berani ngedeket. Nah tapi pas aku lah ngerti amen binatang tuh dak bakal ngelawan, kareno aku kan punyo kucing. Kucing aku tih dulu galak tak usel usel tapi diem bae. Nah pas tau itu, aku berani ngasih makan soang nenek aki dari deket. Dak taunyo pas makananyo abes, mungkin soangnyo masih lapar dio malah ngejer aku pengen matok aku. Aku belari sambil nangis manggili mamak aku.


uwong yang biasonyo nyelem ke dasar sungai musi untuk nyari harto karun becerito tentang pengalamannyo selamo beburu harto karun. Asmadi belajar nyelam secaro otodidak bae, dio tetarek menyelam kareno tekejut dengan penemuan harto karun oleh kancenyo berupo arco perunggu belapis emas yang dihargoi 1 milyar. Akhernyo dio pun ngeberanike diri buat nyelem ke dasar suangai musi untuk nyari harto krun peninggalan kerajaan Sriwijaya itu. Harto karun pertamo yang dio dapetke itu piring kermaik seladon, kareno dio masih belom tau nak dijual kemano akhernyo dio jual ke wong yang ngumpulke barang antik. Ternyato harto katun dio cumak dihargoi 50.000 yang mano seharusnyo amen dijual ke kuar negri hargo biso di 3 jutaan. Ayo buat siapo yang seneng ngoleksi barang barang antik dari jaman kerajaan Sriwijaya biso temui Asmadi. Dio banyak punyo koleksi barang barang yang tebuat dari perunggu yang dibut pas jaman Kerajaan Sriwijaya.


Aku pernah melok acaro fanmeeting salah sikok band di jakarta. Sebenrnyo aku bukan fansnyo band itu kebetulan bae aku lagi ado ditempat itu dan aku lagi dewekan lagi jalan jalan bae. Tapi kerno aku lah capek jalan jalan dan penasaran samo tempat yang memang rame nian, stoplah aku disano trus duduk. Ado beberapo uwong yang njigoki aku agak aneh kerno emmang aku idka make atribut mecak poster atau kaos dari band yang lagi ngadoke jumpo penggemar. Dan ternyato ado nonlotre yang dibagike, aku mikir yosudah aku ambek bae dan aku meloki acaranyo sampe terakher. Bukan amksud nak nungguke pengumuman lotre tapi emang ngatek gawean laen bae aku jadi tetetp duduk disano. Kaget nian aku aps diumumke lotre yang menang paket skincare dari brand yang bekerjo smao band itu ternyato no aku. Saking kagetnyo aku semept melongok bae, dan pas maju aku meraso dak lemak kerno sebenrnyo aku bukan fans maniak band itu.


Kemaren tuh  ulang tahunnyo guru kami disekolah. Pak joko merupoke wali kelas kami disekolah. Pak joko lah mecak wong tuo kami dewek, jadi ps di hari ulang tahunyo kemaren kami aksih kejutan buat pak joko. Kami lah nyiapke kejutan ini dari sebulan yang lalu. Kami beli kue ulang tahun samo kado untuk pak joko dari hasil sumbangan budak budak kelas. Siang kemaren pas jam istirahat Isoma, kami dikelas cicak cicak ribut kareno ado yang belago. Dak lamo tuh pak joko datang ke kelas, pak joko nak ngelerai budak yang belago tadi. Tapi dari balik pintu kawan kami bawa kue ulang tahun samo kado buat pak joko. Mukonyo pak joko tejingok bingung dan kaget, dio dak nyangko amen dio lagi dikasih kejutan ulang tahun.


Ngehindar dari hal yang ditakuti memang wajar. Tapi jangan nyampek kito jadi penakut yang dak biso ngontrol raso takut kito. Nah untuk ngatasi raso takut dan raso cemas kito yang belebih, kito biso mengahadapi langsung ketakutan kito. Bukan dak boleh takut, tapi raso takut berlebihan biso ngeganggu kehidupan kito kedepan. Belajar untung ngehadepinketakutan dengan paparan lumayan efektif dilakuke. Selamo proses paparan kamu bakal belajar buat keluar dari raso cemas dan takut yang kamu miliki dengan phobia tertentu. Lakuke secaro berulang makonkamu bakal sadsr amen ketakutan dan kecemasan yang kamu pikirke selamo ini sebenernyo dak akan pernah tejadi. Kamu bakal lebih percayo diri dan biso ngendalike raso takut kamu. Dan phobia pun lamo lamo bakal hilang dari kehidupan kamu.


Semenjak banyaknyo wong yang keno PHK pas jaman corona mak ini. Makin banyak uwong bantubg setir buka usaho rumahan, trus jugo UMKM. Saking susahnyo dapet gawean di jaman corona ini, jadi galak dak galak tepakso jadi buka bisnis. Mecak aki dirumah samo bini aku kami buka jasa titip belanjo sayur mayur smao buah buahan. Kareno jaman sekarnag ado larangan dari pemerintah buat pembatasan uwong yang aktipitas diluar jadi bisnis ini lumayan biso menjanjikan. Aku bikin akun di sosial media namonyo Bibik Sayur, kami nerimo orderan wong wong yang nak belanjo kebutuhan sehari hari mereka. Takut dak takut, kami bissmillah bae ngejalanke bisnis ini. Inshaalalh kami selalu sehat dan biso bertahan di musim corona ini.


Sering nian aku nyaksike kecelakaan langsung dengan matonkepalo aku dewek. Tapi aku dak berani jadi saksi kecelakaan kerno lah dipeseni smao bapak aku dulu, amen aku tejingok adonkecelakan didepan mato aku dak usah lah nak jadi pahlawan kesiangan nak jadi saksi. Mak itulah uji bapangku ke aku waktu itu. Jadi nyampek sekarnag amen tejingok kecelakaan aku takut nak jadi saksi, walaupun aku ngeraso kasihan smao korbannyo tapi kernonpesen bapangku itu aku dak berani. Kerno balangku dulu pernah jadi sakai kecelakaan diambo jaman dulu belom canggih mecak sekarang, jaman dulu bapaku bukannyo malah biso nolong korbannyo tapi malah tejerat hukum dan beurusna samo hukum. Belum lagi diancam samo peaku yang navbrak. Daei kejadian itu bapangku akhernyo takut jadi saksi dan dio jugo nanemke ke anak anaknyo untuk dak ngulangi hal yamg samo mecak dio dulu.


Arif Rachmat Arifin yang merupoke saksi kasus jendral Sambo yang nembak anak buahnyo di rumahnyo dewek ngaku amen dio dalem ancaman untuk ngasih keterangan. Sambil nangis dio nerangke ke hakim amen dio takut smao ancaman yang dilontarke sambo ke dio. Dengan penuh emosional dan ngeluarke aer mato dio ngomong ke hakim amen dio takut anakanyo pegi kesekolah kerno ancaman sambo, ajudannyo dewek bae dibunuh apolagi anak dio. Dio samo bininyo memang takut nian samo si sambo. Keluargonyo pernah takut saat arif rachman ngasih keterangan yang beda samo si sambo di pengadilan. Keluargonyo takut amen ancaman sambo biso tejadi ke keluargo dio.


Aku bukan anak yang asalnyo dari keluargo berado. Bapak aku cuma pegawai biaso, trus mamak aku cuma tamatan SD. Tapi untungnyo aku temasok budak pinter disekolah, dari dulu aku selalu dapet beasiswa untuk sekolah aku nyampek aku SMA. Selain pinter aku pulo punyo prestasi dibidang non akademi. Sebenernyo dak katek niatan nak ngelanjutke belajar nyampe ke universitas, Kareno bapak aku lah ngomong amen bapak dak katek danonyo amen nak bayari kuliah aku. Tapi aku punyo mimpi yang harus aku capai, Aku usaha melok penerimoan mahasiswa lewat jalur PMDK. Jalur PMDK inj idak pulo mahal bayarnyo kareno ini jalur khusus, dan ageknyo aku biso ngajuke buat beasiswa pulo setelah keterimk. Akhernyo pas aku masih belajar dikelas, namo aku dj umumke lewat toak sekolah amen aku keterimo PMDK di Universitas Negeri Jakarta jurusan Geograpi. Alhamdulillah ya Allah, memang dimano ado niat Allah selalu kasih Jalan. Bukan aku abe yang seneng smao kabar ini, tapi bapak samo mamak aku jugo seneng nian.